Zahvaljujem se narodnoj poslanici Ani Miljanić.\nPoštovane kolege i koleginice narodni poslanici, pred nama se nalaze izmene i dopune Zakona o PIO. Sam sistem penzijskog i invalidskog osiguranja pretrpeo je od 2002. godine niz reformskih promena, a sve u cilju stvaranja uslova za dugoročnu ekonomsku održivost penzijskog sistema koji treba da obezbedi ekonomsku i pravnu sigurnost, ali i socijalni položaj svih sadašnjih i budućih generacija penzionera.\nOvaj sistem obuhvata oko milion i 600 hiljada građana koji su trenutno penzioneri, ali i sve nas jer je negde prirodan tok da ćemo svi završiti u tom sistemu penzijskog osiguranja. Veoma je važno da napomenem da se ovim izmenama i dopunama ovog zakona nisu obuhvaćene izmene uslova za sticanje prava na starosnu penziju.\nIzmene zakona se odnose pre svega na preciziranje odredaba koje se odnose na osiguranike koji svoje poslove obavljaju u sektoru poljoprivredne delatnosti, samostalnih delatnosti i na ljude koji su ostvarili pravo na inostranu penziju, utvrđivanje visine prevremene penzije, kao i dovođenje korisnika porodične penzije u ravnopravan položaj.\nSve ove izmene, ali i još niz izmena uz ove donose se u cilju prevazilaženja problema sa kojima se susrećemo u praksi, a u skladu su sa Ustavom Republike Srbije. Razlozi za donošenje ovih izmena proizilaze iz potrebe rešavanja problema koji je nastao za korisnike prevremene starosne penzije koji zbog prihvatanja socijalnog programa Vlade za rešavanje viška zaposlenih u procesu racionalizacije i priprema za privatizaciju nisu mogli da ostvare pravo na penziju te 2014. godine zbog izmenjenih uslova sticanja starosne penzije.\nTe 2014. godine tada premijer, a danas predsednik Republike Aleksandar Vučić preduzeo je teške ekonomske reforme i niz nepopularnih mera kako bi konsolidovali naše javne finansije, ali mi nismo ostavili ljude koji su ostali bez posla usled privatizacija bez rešenja. Napravljeno je prelazno rešenje o sticanju prava na privremenu starosnu penziju jer nije normalno da neko ko je proveo svoj čitavi radni vek u fabrici na dve godine do penzije traži novi posao.\nŽuti tajkunski režim takvi građani nisu zanimali. Zanimalo ih je kako da samo što pre sprovedu privatizacije po svoj bratskoj liniji. Sećamo se cifre da su ostavili preko 500 hiljada građana bez posla, ali i bez ikakvog rešenja. Bivši režim je i sistem PIO održavao na veštački način tako što su uzimali kredite sa katastrofalnim kamatnim stopama i od tog novca su isplaćivali penzije. Takav sistem nije bio dugoročno održiv i upravo penzioneri, tih milion i 600 hiljada građana je te 2014. godine podnelo najveći teret ekonomskih reformi i mi im na tome moramo biti zahvalni. Penzije su tada smanjene, ali su građani, penzioneri pre svega bili svesni da je bolje da se penzije smanje i da budu isplaćene smanjene na normalan način nego da se zadužujemo suludo i da dođemo u situaciju da nemamo odakle da im isplatimo penzije.\nPozitivni ekonomski rezultati omogućili su da nakon svih ovih restriktivnih mera koje smo bili prinuđeni da uvodimo uslede mere koje pozitivno utiču na korisnike, povećanje primanja penzionera, usklađivanje penzija, ali i davanje jednokratnih pomoći. Sve ovo ne bi bilo moguće bez velikih infrastrukturnih projekata, bez stranih investicija, bez ulaganja u privredu, bez svega onoga što ulažemo i što vuče našu privredu napred, a samim tim i našu ekonomiju.\nSve ovo navedeno potvrđuje da je ključni faktor za dugoročnu stabilizaciju sistema PIO prvenstveno leži u razvoju zemlje, novim investicijama i zapošljavanju čime će se napraviti pozitivan odnos između broja osiguranika i broja penzionera sa druge strane i dok Aleksandar Vučić radi upravo i na rešavanju i ovog problema, ali i mnogih drugih problema kako bi imali stabilnu i razvijenu državu opozicija u nedostatku svojih ideja i programa trudi se isključivo kako da uruši ugled i naše države, ali se i bavi isključivo samo sa ličnim pretnjama predsedniku i njegovoj porodici.\nSmatram da su poslednji napadi i na predsednika i na njegovog brata, ali i na celu njegovu porodicu za svaku osudu i da moramo kao društvo da reagujemo na to. Da nije normalno da im je jedini vid političke borbe bude lično vređanje bilo koga, ali i pretnje. To se ne sme dozvoliti i to nije pristojna Srbija. Nisu pristojni građani Republike Srbije oštetili i proneverili budžet, pa taj novac skrivali po celom svetu po računima.\nNjihov gazda Dragan Đilas smestio je po celom svetu svoje i račune i of šor kompanije. Za vreme vlasti tog bivšeg režima upravo su penzije isplaćivane iz kredita jer su novac građana prelivali isključivo na svoje račune. O njima najbolje govori njihov politički program koji u stvari i nemaju.\nZa sve ove izmene, poštovana ministarko, za brojne koje tek trebamo da donesmo u narednom periodu imaćete našu podršku. Ja ću zajedno sa kolegama iz svoje poslaničke grupe Aleksandar Vučić – za našu decu, podržati set predloženih izmena i dopuna zakona. Hvala.\nPoštovana predsedavajuća, poštovane koleginice narodne poslanice i kolege narodni poslanici.\nNema sumnje da ćemo u danu za glasanje podržati sve ono što se danas nalazi pred nama i sve ono o čemu smo pričali i diskutovali tokom današnjeg dana. Mislim da su kolege narodni poslanici koji su diskutovali pre mene istakli koliko je sve ovo važno i pre svega bitno za naše najstarije sugrađane.\nSložiću se, ali moraću isto tako još jednom da napomenem da nije bilo penzionera i ljudi koji danas primaju penziju, ne bi bilo ni naše zemlje, jer su ti ljudi koji su našu zemlju stvarali, koji su sve ovo što danas mi koristimo stekli i smatram sve ono što mi možemo danas da uradimo za njih nije dovoljno da im se odužimo i zahvalimo za sve ono što su ostavili za nas, ali isto tako i za generacije koje će doći posle nas.\nKada pričamo o penzijama i o bilo kakvim olakšicama za naše penzionere moramo da to govorimo sa nekog realnog aspekta i da to postavljamo iz ugla realnih finansija, jer sve što se dešavalo do 2012. godine kada je našu državu predvodila DS niti je bilo realno, niti je imalo veze sa bilo čim realnim i ostvarivim.\nKada to govorim moram da se osvrnem i na činjenicu što je bio jedinstveni primer u svetu katastrofalne politike, da smo plate i penzije isplaćivali iz kredita. Dakle, kada god nisu znali odakle da namaknu pare, koje su prethodno pokrali i strpali u svoje džepove, oni su krenuli drugim putem i dohvatili se prvog kredita koji im je pao pod ruku. Nebitne su bile kamatne stope, nebitno je gde se to uzima, na koji način, na koji način će se vraćati, nije bitno ni odakle taj kredit dolazi na kraju. Bitno je smo da se kredi uzme, pa ćemo u nekom narednom periodu videti kako taj kredit da vratimo ili da isplatimo.\nDa je sve tako govori i činjenica da smo bili na ivici bankrota te 2012. godine i kada je došlo do promene vlasti SNS je imala najteži mogući zadatak, a to je ne samo da sprečimo brod koji tone, ako tako posmatramo Srbiju u tom trenutku, već da nađemo način kako iz realnih sredstava da isplaćujemo i plate i penzije. Te 2014. godine predsednik Srbije, danas Aleksandar Vučić, preduzeo je korak za koji su mnogi smatrali da će mu biti možda i poslednji u političkoj karijeri.\nTe bolne reforme koje smo preduzeli te godine doveli su nas u ovu situaciju danas koju imamo, a to je da smo najbrže rastuća ekonomija u Evropi. To smo sve uspeli pre svega zahvaljujući penzionerima, koji su izneli najteži deo tih reformi na svojim leđima. Ne možemo dovoljno puta da im se zahvalimo za sve ono što su u tom trenutku učinili za nas.\nPenzije kao penzije najbolje se oslikavaju u tome što imate podatke iz 2012. godine, imate podatke iz 2020. ili 2021. godine. Nema potrebe da bilo ko pokušava da se sa tim podacima igra, kada najbolje penzioneri naši najstariji sugrađani znaju koliko su penziju imali te 2012. godine, a kolika je penzija danas. Radi poređenja tada je prosečna penzija bila oko 20.000 dinara, dok je danas iznad 30.000 dinara, sa tendencijom rasta.\nOno što je jako bitno napomenuti i opet podvući jeste da se danas penzije isplaćuju iz realnih sredstava i da niko danas u Srbiji od naših dragih penzionera ne mora da brine da li će država imati odakle da im isplati penziju koju je pošteno zaradio.\nKada govorimo o tom delu, ne možemo a da se ne osvrnemo na činjenicu da danas i Vlada Srbije, ali pre svega sledeći odgovornu politiku predsednika Aleksandra Vučića u ovim teškim vremenima korona krize iznalazi rešenja, ali pre svega i novčana sredstva kako da se najstarijim sugrađanima dodatno ekonomski pomogne. Imali smo prošle godine jednu vrstu isplate, ove godine će ta pomoć ići u visini do čak 110 evra. Baš pre nekoliko sati je ministar finansija, gospodin Siniša Mali objavio vest da je danas na račune oko milion penzionera leglo 3.000 dinara koje im pripada zbog vakcinacije.\nKada govorimo o svim ovim podacima, uvek je jako bitno istaći da ništa od ovoga danas ne bi bilo moguće da se budžet, finansije, ali i sama država vodi na domaćinski način i da je za to jedino i isključivo zaslužna SNS, na čelu sa predsednikom Srbije, gospodinom Aleksandrom Vučićem.\nMožemo danas da pričamo o tome gde ćemo utrošiti koji milion evra više, možemo da diskutujemo o tome da li je nešto potrebnije više ili manje, ali niko više u Srbiji ne dovodi u pitanje da li će se nešto uraditi, da li će se neko obećanje ispuniti, a iznad svega toga, da li za to postoji novac i obezbeđena sredstava. Da, postoje i za nove puteve, i za nove mostove, i za nove domove zdravlja, bolnice, kliničke centre, ali i za pomoć onima kojima je ta pomoć najpotrebnija.\nU planu koji je najavljivan već neko vreme unazad, kažu ljudi da je vrlo ambiciozan. Pitaju se da li je moguć i da li je ostvariv, a već u proteklih nekoliko meseci smo videli da plan Srbije koji je predstavio predsednik Aleksandar Vučić „Srbija 2025“ se ostvaruje. Ulaganje u infrastrukturu, u naše najmlađe, u budućnost jasno se vidi na svakom koraku, pa isto tako se vidi i u zakonima koje ova Skupština i svi dobro znaju da ono što obeća SNS i Aleksandar Vučić se ispuni.\nU skladu sa tim, želim da kažem da naši penzioneri mogu biti spokojni i da budu uvereni da će obećanje da do 2025. godine penzija biti iznad 440 evra, dok će plata biti iznad 900 evra. Svakako to obećanje će biti ispunjeno i otvaranje najnovijih fabrika i najbrži rast ekonomije u Evropi jasno pokazuje da za to postoje realni osnovi.\nŠto se tiče drugih faktora koji utiču na rast naše ekonomije, samim tim i na penzije i na to odakle se one isplaćuju, jeste nezaposlenost, odnosno zapošljavanje novih ljudi, ljudi koji su bili bez posla ili generalno gledajući, na otvaranje novih radnih mesta. Na prošloj sednici sam diskutovao i pričao o tome, neću se ponavljati, kako je sasvim normalno da se u Srbiji otvaraju fabrike. Tako za neke televizije i medije pod direktnom kontrolom Dragana Đilasa to nije vest, već je vest nešto što oni žele da predstave i da iskreiraju, ne bi nekako pokušali da bave senku i ljagu na to koliko je ova vlast sposobnija od njih i koliko za razliku od njih ova vlast otvara nova radna mesta, a ne kao oni da zatvaramo fabrike i ostavljamo na ulici i bez dinara na stotine hiljade ljudi.\nNajbolje se taj pokazatelj oslikava u statistici koja jasno pokazuje da je u periodu vlasti DS, Dragana Đilasa, Borisa Tadića, Vuka Jeremića nezaposlenost bila iznad 24%, dok je danas ona negde oko 7% i ako uzmete u obzir ovo o čemu su pričale moje kolege narodni poslanici pre mene, fabrike koje se najavljuju, investitori koji sa ponosom najavljuju dolazak investicija u Srbiju, jasno je da će se ovaj nivo nezaposlenosti samo smanjivati.\nMeđutim, ljudi koji su danas najglasniji kritičari, a opet i ljudi koji iznose najveći broj laži, su upravo oni ljudi koji su našu zemlju upropastili i unazadili, koji su je bacili na kolena u svakom pogledu i smislu, ali pre svega i iznad svega finansijski, ljudi koji su nas doveli na rub siromaštva. I da, naravno, to su ljudi koji predstavljaju bivše režim Demokratske stranke.\nKada govorim o njima, naravno da tu pre svega mislim na Dragana Đilasa, koji je period svoje vlasti iskoristio da postane najbogatiji čovek u ovom delu Evrope, koji sada poput nekakvog raspomamljenog pit bula grize, kidiše na svakog ko ukaže na njegove marifetluke i na to da nije normalno da za samo 10 godina vlasti od propalog preduzetnika, perača prozora, prodavca žvaka, dođete u poziciju da od 74 hiljade evra dođete do samo 20 i nešto miliona evra i to u nekretninama. Kada smo pričali o tome, nevešto je pokušao da izbegne odgovore.\nMeđutim, kada je istraživačko novinarstvo pokazalo da samo u 17 različitih zemalja, od Mauricijusa, Švajcarske, Hong Konga, ima više od 53 računa na kojima se nalazi 68 miliona evra, ti napadi njegovi su postali još gori, ali nikako da dobijemo objašnjenje ili makar pokušaj objašnjenja zašto, kako, ali pre svega i odakle taj novac na tim njegovim računima?\nU tim njegovim napadima obično najviše strada porodica predsednika Aleksandra Vučića, od Danila, Vukana, Milice, preko roditelja, ali bogami ovih dana najviše udara trpi ponovo brat Aleksandra Vučića Andrej Vučić, kome je jedina krivica što je brat Aleksandra Vučića i to što voli SNS. Dakle, eto, sada su mu zamerili što kao član glavnog odbora, kao i mnogo ljudi, voli svoju stranku i želi da ta stranka postigne što bolji rezultat. Sada je problem što je bio negde na nekakvim izborima i slikao se sa aktivistima, i to ne nametljivo, čak u trećem redu. I to vam je pokušaj da se baci senka na izborni rezultat koji je, slobodno mogu reći, istorijski, gde su ponovo predstavnici bivšeg režima sakriveni iza ne znam kakvog udruženja građana doživeli debakl.\nKako vladaju dvostruki aršini, pogotovo u medijima koji su pod direktnom kontrolom Dragana Đilasa, najbolje se oslikava i u tome što je za njih vest ono o čemu je moj kolega Zoran Tomić govorio, a tiče se jednog tvita koji, nažalost, sem kolege Tomića i mene danas niko ovde nije spomenuo, ali verujem da mnogi to možda nisu ni ispratili.\nVuk Jeremić, čovek koji se busa da je veliki demokrata, koji je u poslednje vreme, slobodno mogu reći tako, izgubio kompas, koji svakome preti, poziva na nekakav strašni sud, revanšizam, nekakvu katastrofalnu lustraciju, danas je otišao korak dalje i otvoreno pretio novinarima. Suštinski je ovo pretnja novinarima, ali se odnosi na svakog ko podržava SNS ili odgovornu politiku Vlade Srbije, koja samo prati put koji je trasirao predsednik Aleksandar Vučić: "Lažovčine koje će biti predmet brutalnog revanšizma, na čelu sa svojim urednicima, cvileće da su morali da lažu da bi obezbedili egzistenciju. To neće biti zadovoljavajuća odbrana". Na sve ovo jedan od tviteraša ga je upitao - kako on to misli da sprovede, na koji način, a on mu je na to odgovorio - tako što će svi odgovarati kao organizovana kriminalna grupa.\nDakle, svako od nas ko ukazuje na kriminal koji se dešavao u vreme Demokratske stranke, biće predmet nekakve njegove strahovite lustracije i brutalnog revanšizma. Sada su policajci, tužilaštvo, svi ljudi koji su učestvovali u istrazi i sprovođenju hapšenja ovih ljudi koji su ponovo u Resavici videli samo nekakav ćup zlata, da bi građani Srbije znali o čemu se radi, uhapšen je saradnik Vuka Jeremića i čovek koji ga je finansirao, očigledno ga je to strašno zabolelo jer od kad ga Patrik Ho ne finansira, kada je završio u zatvoru, sužava mu se krug finansijera, pa ga je mnogo zabolelo to što mu je ovaj finansijer uhapšen, nastavio je sa svojom retorikom i tako na katastrofalan i brutalni revanšizam prozvao svakog od nas.\nOvo nema veze sa nama. Mi smo na tako nešto i navikli. Ali me zanima samo da li će neka udruženja koja su do sada reagovala ekspresno, uputiti bilo kakav dopis, saopštenje, izaći sa zahtevom pred tužilaštvo da se njihovim kolegama, novinarima, ne preti? Jer, urednike, složićete se sa mnom, imaju televizije i štampani mediji. Na koga se ovo odnosi? I da li će konačno neko stati na put tom bahatom i propalom političaru koji nekakvom oštrom retorikom, ko li ga je tako posavetovao ili je on to sam smislio, sedeći i dumajući kako nekako da se dočepa cenzusa, posavetovao da svakog i na svaki mogući način najoštrije izvređa i najbrutalnije preti?\nJa odgovor na ovo pitanje nemam, ali bih voleo da ga dobijem od nadležnih institucija. Jer, koliko sam ja upućen, svako ko uputi bilo kakvu pretnju morao bi da odgovara zbog te pretnje. Ja ne želim da se bilo ko ovde odvaja, već želim da se zakon jednako primenjuje na svakog. To što je Vuk Jeremić prebogat i što misli da je ne znam kakav faktor u našoj zemlji danas, apsolutno ga ne štiti od zakona. Nadam se da će nadležne institucije odreagovati, pa da će njima objasniti kakav je to brutalni revanšizam i ko će to, kako i zbog čega da cvili?\nPoštovani građani Srbije, svakako je vama jasno da ovakvi ljudi više ne zaslužuju nikada da budu na čelu ne mesne zajednice već kućnog saveta i da se oni više nikada ni za šta ne pitaju, jer kada su se pitali, samo su našoj zemlji načinili zlo i samo su načinili štetu, kako Vuk Jeremić, tako Dragan Đilas, tako Boris Tadić.\nPoštovana ministarka, vama želim puno uspeha i još mnogo ovako dobrih zakona koji će unaprediti život svih građana Srbije, bez obzira koliko godina imali i bez obzira gde živeli. Hvala vam i živela Srbija!\nUvažena predsedavajuća, uvažena ministarka gospođo Kisić Tepavčević, uvažene kolege narodni poslanici, uvaženi građani Republike Srbije, Srbija je država koja vodi odličnu ekonomsku i socijalnu politiku. Da država Srbija vodi odličnu ekonomsku i socijalnu politiku, to pokazuje i današnja rasprava, to pokazuje i današnji Predlog zakona o penzijskom i invalidskom osiguranju, a to pokazuju i sve ove mere koje je Vlada Srbije donela u prethodnom periodu.\nZa razliku od nekog ranijeg perioda do 2012. godine, o čemu su govorile i moje drage kolege narodni poslanici, kada se nije vodilo računa o penzijama, kada su penzije bile male i kada je većina penzionera bila na rubu egzistencije. Ali to je vreme Dragana Đilasa, Borisa Tadića, Vuka Jeremića, to je vreme kada smo imali investitore u Srbiji, ali narko-dilere. Na sreću, to vreme da su narko-dileri investitori u Srbiji je prošlo. Jedan deo tih narko-dilera, na sreću, nalazi se iza rešetaka, jedan deo je i uhapšen u proteklom periodu, a nadam se da će i ostatak te narko-mafije biti razbijen.\nDanas imamo vreme ozbiljnih investitora, povećanja broja radnih mesta, danas imamo vreme i povećanja plata i penzija. I to u kom periodu? U teškom periodu za celu Evropu i ceo svet. Dakle, u Evropi kada se smanjuju plate i penzije, u Srbiji se povećavaju. U vreme kada imamo korona virus 2020. i 2021. godine, ozbiljna državna politika se vodi u Srbiji predvođena Aleksandrom Vučićem i uvek kad se može pomognu se građani. Pomognu se građani, a naročito naši penzioneri.\nZašto penzioneri? Ovom prilikom danas ja moram da ih izdvojim, jer penzioneri, tj. generacija naših roditelja i naših baba i deda su gradili ovu državu, gradili su Beograd, gradili su sve gradove i opštine u Srbiji, gradili su našu Srbiju. Najmanje što može i Vlada Republike Srbije i naša država je da se oduži penzionerima tako što će da brine o njima, i o njihovom zdravlju i o njihovim naknadama, tj. o njihovim penzijama, zato što Srbija danas nije država kojom vladaju tajkuni i kriminalci i njihovi saradnici, država Srbija je jedna ozbiljna država, kao što sam rekao na početku, koja vodi jednu ozbiljnu ekonomsku i socijalnu politiku.\nVama, gospođo Kisić Tepavčević, želim svu sreću, kao i moje kolege koje su prethodno govorile, u vođenju tog resora koji ima, između ostalog, i zadatak da se bavi i socijalnom politikom, odgovornom socijalnom politikom kakvu u Srbiji vodi Vlada Srbije i naš predsednik Aleksandar Vučić.\nNažalost, mi i danas imamo one kojima ne odgovara takva politika, a takva politika ne može da odgovara ni Draganu Đilasu, ni Mariniki Tepić. Zašto? Zato što njima ne odgovara ovakva politika, da se vodi računa o svakom dinaru, njima odgovara ona politika da oni mogu milione da stavljaju u svoje džepove. Oni ne mogu da stavljaju milione u svoje džepove kao što su radili do 2012. godine u Srbiji i u Beogradu do 2014. godine zato što Srbija danas ima institucije, ima ozbiljne, jake i odgovorne institucije, ima odličnu Vladu Srbije i predsednika Aleksandra Vučića.\nAli, oni ne miruju, putem svojih medija, putem svojih portala prete. Kome prete? Ne prete samo političkim protivnicima i predsedniku Aleksandru Vučiću, prete i porodicama. Prete i porodicama i Aleksandra Vučića i njegovih saradnika, pozivaju se na razne snajpere. Kako ih nije sramota? Svi ti koji prete treba da budu procesuirani.\nMi iz SNS i naš predsednik Aleksandar Vučić smo među prvima osudili jedan grafit na Vračaru. Znači, u pitanju je jedan grafit na Vračaru gde su upućene pretnje bivšem predsedniku Srbije, a sada predsedniku Socijaldemokratske stranke Borisu Tadiću. Da li je ta gospoda iz opozicije, mislim na onu Đilasovu opoziciju, uputila bilo kakvu kritiku na pretnje koje imamo gotovo svakodnevno i predsedniku Aleksandru Vučiću i njegovom bratu Andreju i njegovoj deci? Ne, čak naprotiv, putem svojih medija oni organizuju pretnje i oni organizuju razne napade i na predsednika Vučića i na njegovu porodicu.\nMi ne želimo da budemo kao oni, mi želimo da budemo ovo što jesmo, odgovorni građani Republike Srbije, odgovorni narodni poslanici, odgovorni članovi Vlade Srbije koji vode računa, koji vole svoju Srbiju i koji štite sve građane. Zalažemo se ne samo za mir i stabilnost u regionu, nego se zalažemo i za poštovanje Ustava i poštovanje svih zakona i poštovanje bilo kojeg građanina bez obzira na veru i naciju i na političko opredeljenje.\nMi se zalažemo za normalnu Srbiju gde institucije hapse kriminalce, gde su investitori ozbiljni privrednici iz zemlje i inostranstva, gde su narko-dileri tamo gde im je mesto, iza rešetaka. To je razlika između nas iz SNS i naših koalicionih partnera, s jedne strane, i njih, sa druge strane, koji su pravili paktove i sa kriminalcima i sa narko-dilerima i sa onim tajkunima koji su putem kriminalnih radnji, poput Dragana Đilasa, ne milione, nego desetine i stotine miliona evra stavili u svoje džepove.\nTakva Srbija, koja ne dozvoljava vladavinu kriminala i korupcije, takva Srbija ide napred. Takva Srbija pokazuje rezultate. Danas govorimo o penzijama, danas govorimo o invalidskom osiguranju, danas govorimo o odgovornoj socijalnoj politici. Tako iz dana u dan o raznim temama. Nema oblasti u Srbiji gde Vlada Srbije i predsednik Aleksandar Vučić nisu pokazali dobre i odgovorne rezultate.\nTo građani vide i građani se informišu i građani to nagrađuju. Ne nagrađuju to samo građani na izborima, građani to nagrađuju i podrškom. Nema mesta u Srbiji gde se nije pojavio predsednik Vučić i članovi Vlade Srbije a da nisu dobro dočekani. Narod se ne može prevariti, narod se ne može lagati, a oni, Dragan Đilas i bivši režim, su i lagali i varali narod, i ne samo to, i otimali od naroda. Na sreću, to vreme je iza nas i nadam se da se nikada neće vratiti to vreme zaduživanja Beograda, zaduživanja Srbije, paktova sa narko-dilerima, vreme snajpera, vreme pretnji političkim protivnicima i vreme likvidacija.\nDanas imamo jedno odgovorno vreme, odgovornu politiku. Danas imamo mir i stabilnost i u Srbiji i Srbiju koja pokazuje i drugima u regionu i Evropi kako se vodi politika. Kako se vodi politika i borbe protiv korona virusa, kako se vodi dobra i ekonomska i socijalna politika i kako se vodi politika uprkos svim pritiscima mira i stabilnosti. Mi pokazujemo da samo jaka i stabilna Srbija koja je u dobrim odnosima i sa svetskim silama i sa svojim saradnicima u regionu može da napravi rezultate, i to ne samo što se tiče Srbije, nego mi želimo i mir na celom Balkanu. Za početak mi pokazujemo kako se vodi odgovorna politika u Srbiji.\nŽelimo da lice svakog penzionera u Srbiji bude nasmejano, da svaki penzioner u Srbiji iz meseca u mesec, iz godine u godinu vidi i oseti kako država brine o njemu, jer su to naši penzioneri zaslužili, naši penzioneri i naši mladi, sve generacije, ali danas govorimo o penzionerima. Takvom odgovornom politikom napravićemo rezultate, pa za par decenija kad moja generacija, kad mi budemo penzioneri, naša deca, naši unuci će nadam se reći, ovi su dobro vodili politiku i ekonomsku i socijalnu politiku.\nA da bi mi mogli da nastavimo sa ovakvim vođenjem politike, moramo i dalje da nastavimo sa jačanjem naših institucija u Srbiji i naravno i sa punom podrškom našem predsedniku, Aleksandru Vučiću koji je lider te odgovorne politike, politike koja vodi računa i o našim penzionerima i o svim građanima u Republici Srbiji. Živela Srbija i hvala.\nReč ima narodni poslanik, Viktor Jevtović. Izvolite.\nPoštovana predsedavajuća, poštovana ministarka, dame i gospodo narodni poslanici, poštovani građani Republike Srbije, penzioneri kao stub ovog društva, najbolje su shvatili značaj ovih reformi koje su sprovedene prethodnih godina. Svesni činjenice da su meseci delili državu od ivice bankrota i da je u reformi jedini spas, pristupilo se merama oporavka celokupnog sistema, a rezultate najbolje vidimo danas u doba pandemije i svetske ekonomske krize. Te rezultate vidimo na svim poljima zahvaljujući predsedniku Republike, Aleksandru Vučiću i Vladi Republike Srbije.\nDa podsetim, zakonom o izmenama i dopunama Zakona o penzijskom i invalidskom osiguranju, koji je stupio na snagu 2014. godine, a koji je počeo da se primenjuje 2015. godine primenjeni su uslovi za ostvarivanje prava na starosnu penziju, odnosno podignuta je starosna granica za sticanje prava na starosnu penziju za oba pola i uvedena je privremena starosna penzija, kao i trajno umanjenje prilikom obračuna prevremene starosne penzije tzv. penali.\nOvim predlogom zakona bi se uredilo pitanje isplaćivanja razlika između iznosa starosne penzije koju bi ostvarili primenom propisa o penzijskom i invalidskom osiguranju koji je bio važeći u momentu ostvarivanja prava na posebnu novčanu naknadu i iznosa ostvarene prevremene starosne penzije. Utvrđeno je da se ova razlika isplaćuje i licima koja su bila proglašena kao višak zaposlenih. Danas isplata iz fonda Srbija realizuje bez problema i na vreme. Danas to možemo.\nKljučni faktor za dugoročnu stabilizaciju PIO sistema leži u razvoju zemlje, novim investicijama i zapošljavanju. Dakle, sve suprotno načinu bivšeg režima koji je na sve načine gledao samo kako da prisvoji sebi što veći deo kolača ne obazirući se na penzionere, čak ni na decu, nikoga u ovoj zemlji nisu poštedeli. Zadužujući državu po najnepovoljnijim kreditnim uslovima oni su se lično bogatili, a samo gurali građane Srbije u ambis dugova i državu u apsolutni bankrot.\nTu pre svega, mislim na Dragana Đilasa i njegov kartel, Šolaka i Jeremića, Mariniku i ostale, kojima je stanje na njihovim računima, na egzotičnim mestima bio jedini motivacioni faktor u životu, i jedina politika koju su vodili.\nNarod je to prepoznao, a prvenstveno naši penzioneri, koji jesu podneli najveći teret reformi.\nZahvaljujući njima, na prvom mestu, danas Srbija, na čelu sa Aleksandrom Vučićem, ide napred. Penzije su povećane na 30%, i tu ne stajemo, idemo napred, u još veće plate i penzije, nove investicije, nova radna mesta, izgradnja bolnica i puteva, izgradnja fabrika, jedne nove Srbije, koja nije više slepo crevo Evrope.\nTaj uspeh, devastira bivši režim, kojekakve đilase, gde izlaz traže u tome da beskrupulozno i konstantno napadaju porodicu predsednika Aleksandra Vučića, njegovog brata Andreja, haluciniraju, na glas, džipove, koje baš đilasi imaju u izobilju. Čak i poklanjaju svojim partnerima u lopovluku.\nOčigledan primer tome je Nikola Jovanović, kome je Dragan Đilas poklonio skupocenog džipa, takvi u svojoj bahatosti vrlo često i slupaju te iste džipove, naravno, vređajući policajce. Ali, ne razbacuju se samo kroz džipove, nego i kroz ekskluzivne lokacije, kao i miline, što u evrima, što u nekretninama.\nTaj isti tajkun, žuti tajkun Đilas, izgleda misli, da vredi kao 2,6 miliona penzionera, zato je i otimao od građana Srbije sve, i samu budućnost, i zasluženu mirnu starost.\nAli, neće više nikad, jer narod Srbije vidi, a prvenstveno penzioneri, koji su jasno i za svagda rekli ne, DOS-ovom kartelu, koji je radio za svoj lični interes, a nikako za građane Srbije.\nPenzioneri su pružili plebiscitnu podršku Aleksandru Vučiću, i oni danas zajedno sa nama poručuju - lažima i obmanama nećete zaustaviti ni Srbiju ni Aleksandra Vučića.\nMi svoju zemlju ne damo, ona pripada svoj našoj deci.


Revolucija u radu mobilnih operatera – Vip mobile | Tech Lifestyle\nPočetna Broj 172 Revolucija u radu mobilnih operatera – Vip mobile\nRevolucija u radu mobilnih operatera – Vip mobile\nKompanija Vip mobile je objavila da je među prvim telekomunikacionim operaterima u Evropi uspešno izvršila testiranje Virtualizacije mrežnih funkcija (NFV). Vip je prvi operater u Telekom Austrija Grupi koji je testirao i prikazao NFV tehnologiju na OpenSource IMS (IP multimedijalni podsistem) rešenju kompanije Metaswitch pod nazivom „Clearwater“.\nImajući u vidu sve veće potrebe korisnika za novim uslugama, telekomunikacioni operateri moraju da ulažu značajna sredstva kako bi obezbedili adekvatne kapacitete mreže. Do kraja decenijie se očekuje povećanje protoka podataka za do 10 puta, a Vip mobile se trudi da njihova mreža ostane na istom nivou kvaliteta kao što je sada. Radi se o revoluciji kao što je uneo kontejner u sistemu transporta. Rezultat je niža cena koštanja, dok je isporuka brža i kvalitetnija. Veća je fleksibilnost i brzina, a NFV dozvoljava bolju korisnost mreže. NFV tehnologija će u potpunosti transformisati njihovu mrežnu arhitekturu i omogućiti im da korisnicima brže ponude naprednije usluge na ekonomičniji način. NFV ima za cilj da transformiše način na koji mrežni operateri konstruišu mreže razvojem standardne tehnologije IT virtualizacije. NFV obuhvata implementaciju mrežnih funkcija u softver koji može da radi na različitim tipovima standardnog industrijskog serverskog hardvera i koji se po potrebi može premestiti ili instalirati na različitim lokacijama na mreži, bez potrebe za ugradnjom nove opreme. Na taj način se nove usluge za korisnike mogu mnogo brže testirati i aktivirati u okviru mreže.\nIMS predstavlja polaznu tačku za NFV i prvi je značajan kandidat za virtualizaciju i primenu u komercijalnim mrežama. IMS tehnologija omogućava korišćenje IP (internet protokola) za prenos podataka u svim poznatim oblicima putem mobilnog ili fiksnog telefona. Primeri ovakve komunikacije su tradicionalna telefonija, faks, elektronska pošta, pristup internetu, web usluge, Voice over IP (VoIP), instant messaging (IM), video konferencijske sastanke i video na zahtev (VoD). Vip mobile je testirao usluge kao što su Multi-Ring (istovremena zvonjava), Call Jump, WiFi to GSM kontinuitet poziva, Hosted PBX i mnoge druge koje su prikazane uživo tokom konferencije za novinare.\n„Apsolutno smo ubeđeni da NFV tehnologija predstavlja radikalnu promenu za industriju telekomunikacija. Za Telekom Austrija Grupu ova tehnološka revolucija je od velikog značaja, pa smo veoma ponosni što je i Vip mobile napravio prekretnicu na našem NFV putovanju“, izjavio je Ginter Otendorfer, CTO Telekom Austrija grupe. „Ovo je prvi put da se u okviru naše Grupe OpenSource community projekat koristi u cilju implementacije telekomunikacionih usluga u virtuelnom okruženju u mreži nekog od operatera. Telekom Austrija grupa je već dosta naučila o prednostima virtuelizacije na testovima koji su sprovedeni u Hrvatskoj i Bugarskoj. Sa testom koji je sproveo Vip, počinjemo da shvatamo kakve će prednosti OpenSource projekti doneti Grupi.“\nDejan Kastelic, direktor/CTO kompanije Vip mobile je izjavio sledeće: „Mi smo više nego zadovoljni činjenicom što je Vip među prvim operaterima u regionu koja radi sa NFV tehnologijom. Zahvaljujući uvidu koji imamo u trendove u našoj industriji i resursima koje posedujemo kao član Telekom Austrija Grupe, mi konstantno ulažemo u unapređenja naše mobilne mreže i nove tehnologije, koje imaju za cilj da našim korisnicima omoguće inovativne usluge i najbolje mobilno iskustvo u Srbiji.“\nPrethodni članakPočetak jednog lepog prijateljstva\nSledeći članakPregled gedžeta – IFA 2014


AZD\t Objavljeno: 29. kolovoza 2019. 19:49\nNeki su uređaji i servisi sigurniji od drugih, ali kako na to konstantno upozoravaju sigurnosni stručnjaci, apsolutna sigurnost ne postoji, a najbolji primjer za to jest malware pronađen u popularnoj aplikaciji za Androide CamScanner. Riječ je o aplikaciji koju je u trgovini Google Play preuzelo više od 100 milijuna korisnika koji su više nego zadovolji s onim što nudi – tekst iznad kojeg postavite kameru digitalizira i pretvara u PDF.\nCamScanner već je godinama dostupan u Googleu Play te je riječ o legitimnoj aplikaciji koja je prošla kroz sigurnosne provjere Googlea i s kojom nikada nije bilo problema. Tako je bilo sve do nedavne nadogradnje u kojoj je ubačen maliciozni kod putem kojeg se na telefone koji rade na Androidu, bez znanja korisnika, mogu preuzeti maliciozni programi – njihovi kreatori moći će poduzeti različite akcije s telefonima pa tako npr. mogu prikazivati nametljive oglase, korisnike prijavljivati na pretplatničke servise, dokopati se privatnih podataka korisnika i slično.\nProbleme s tom aplikacijom pronašli su sigurnosni stručnjaci kompanije Kaspersky – nakon što su upozorili Google, aplikacija je odmah povučena iz trgovine Google Play, no tko zna koliko ljudi trenutačno na telefonima ima instaliranu tu aplikaciju. U opasnosti su naročito korisnici na čijim se telefonima aplikacije automatski nadograđuju pa se možda i CamScanner nadogradio na verziju s malwareom. Iako su nakon toga programeri objavili još jedni verziju aplikacije u kojoj su ispravili propust, na blogu Kasperskog kažu da se verzije aplikacija mogu razlikovati za drugačije uređaje te neke od njih i dalje mogu sadržavati maliciozni kod.\nAko i vi imate ovu aplikaciju na svom telefonu, sigurnosni stručnjak Matthew Hickey ima jednostavan savjet za vas: “Bez dvojbe, najbolje je izbrisati CamScanner i čekati lansiranje nove verzije koju će testirati stručnjaci za kibernetičku sigurnost”, prenosi Zimo.


Evropa odvojila zagađenje vode i rast - Dijalog.net\nNaslovna Vesti Evropska unija Evropa odvojila zagađenje vode i rast\nZagađenje evropskih voda hemikalijama smanjeno je u poslednjih deset godina, uprkos ekonomskom rastu i povećanju populacije, što pokazuje da je veliki deo evropske industrije uspeo da raskine vezu između rasta proizvodnje i većeg zagađenja životne sredine.\nIako je to generalni trend, rezultati se od zemlje do zemlje razlikuju. Tako je Austrija i povećala rast u prerađivačkoj industriji i smanjila zagađenje vode, Francuska i Britanija su smanjile zagađenje ali im je i rast u prerađivačkoj industriji usporio, dok je u Belgiji, Poljskoj i Slovačkoj rast u prerađivačkoj industriji oslabio a zagađenje vode je poraslo.\nU novom istraživanju Evropska agencija za životnu sredinu (EEA) poredila je ukrštala uglavnom Eurostatove podatke o zagađenju, privrednom rastu, povećanju populacije … i dobila indikatore zagađenje od strane prerađivačke industrije, poljoprivrede i domaćinstava.\n"Podaci pokazuju da Evropa generalno ide u pravom smeru kada je reč o smanjenju zagađenjenja vode hemikalijama, koje je glavni uzrok eutrofikacije. Međutim, problem zagađenja i dalje je veliki", ističe se u izveštaju Agencije.\nDo eutrofikacije, odnosno cvetanja vode, dolazi kada u reke i jezera dospe previše hemikalija (obično azota i fosfora) iz poljoprivrede ili drugih industrijskih aktivnosti i stimuliše bujanje algi koje guše živi svet.\nOpširnije o istraživanju Evropske agencije za životnu sredinu možete pročitati na portalu euractiv.rs.\nPrethodno World Summit Youth Award (WSYA) competition 2014\nSledeće Građani ne veruju da su firme društveno odgovorne\nTop Tags lokalna samouprava Civilno društvo Društvo vladavina prava mediji Evropska komisija mladi Evropska unija Vlada Republike Srbije konkurs ljudska prava OCD evropske integracije Srbija i Evropska unija istraživanje


"Nema više šanse da ima preživelih" u ostacima srušene zgrade na Floridi\nSpasioci koji rade na mestu urušavanja 12-ospratnice u američkoj saveznoj državi Florida prebacile su fokus svojih aktivnosti sa pronalaženja mogućih preživelih na operaciju pronalaženja tela žrtava, nakon što su utvrdile da nema više šanse da bi neko u ruševinama i dalje mogao da bude živ.\nDo promene je došlo u četvrtak, dve nedelje nakon što se zgrada u Surfsajdu delimično urušila oko 01:15 sati 24. juna.\nPomoćnik šefa vatrogasca Majami Dejda, Raid Džadalah, rekao je na brifingu u sredu uveče da je način na koji je zgrada pala, a podovi se slagali jedan na drugi, ostavio vrlo malo prostora u kojima bi neko mogao da preživi.\nRekao je da je poslednja poznata uzbunazbog znakova života stigla u prvim satima nakon rušenja zgrade i da od tada psi tragači, sonari i kamere nisu registrovali nikakve znakove.\nGradonačelnica Majami Dejda, Danijela Levin Kava, rekla je da je u sredu pronađeno još osam tela, što je povećalo broj poginulih na 54. Od toga su identifikovane 33 osobe. Još uvek nije pronađeno 86 ljudi.\nBroj žrtava iz srušene zgrade kod Majamija porastao na 32\nLevin Kava je rekla da će fokus sada biti na pomaganju porodicama koje čekaju vesti o svojim najmilijima da čekanje okončaju i da će se uložiti svi napori da se identifikuju sve žrtve. Rekla je da je prenošenje vesti o kraju faze potrage i spasavanja sa porodicama u sredu uveče bilo "poražavajuće".\nOni koji su se nalazili na ovom mestu okupili su se u sredu uveče da trenutkom tišine proprate ono što je Levin nazvala "zvaničnim trenutkom tranzicije".


► Jeremić: Zajednički kandidat i jedinstvena lista kada budemo dovoljno jaki da\nDodao je da "nema govora da Narodna stranka sama hoće da pobedi Vučića".\nOn je kazao da Savez za Srbiju više ne postoji i da će opozicija u budućnosti sarađivati u novom, "labavijem" formatu, kako bi stranke mogle da jačaju svoje organizacije i izgrade kapacitet da potpuno kontrolišu izbore na svih 8.000 biračkih mesta u Srbiji.\n"Apsolutna je iluzija da je problem srpske opozicije to što navodno ne može da nađe jakog predsedničkog kandidata, jer bi režim brutalnom propagandom na svojim televizijama oblatio i Nikolu Teslu i patrijarha Pavla kada bi se kandidovali. Naš zadatak je mnogo teži od pukog izbora kandidata, jer pre toga moramo obezbediti kontrolu izbora", ocenio je predsednik Narodne stranke.\nPrema njegovim rečima, Udružena opozicija Srbije biće "forma koordinacije stranačkih rukovodstava" i neće imati svoj statut i organe, niti će biti organizovana na regionalnom ili lokalnom nivou.\n"Nakon toga ćemo sa strankama prave opozicije, a to su one koje su bojkotovale izbore 21. juna, razgovarati o jedinstvenoj izbornoj listi, a tek će na kraju, kao kruna svega, doći izbor zajedničkog kandidata. Vojislav Koštunica je 2000. godine proglašen za jedinstvenog kandidata opozicije pred sam istek roka za predaju kandidature, pa režim u kojem je Aleksandar Vučić bio ministar informisanja nije stigao da ga oblati do izbora", naveo je on.\nJeremić, koji je i bivši ministar spoljnih poslova, rekao je da će 2021. godine uslediti saznanje Evropske unije da se na Vučića više "apsolutno ne može osloniti" niti se sa njim može bilo šta dogovoriti.\n"Kada EU u Srbiju pošalje specijalnu misiju koja će utvrditi realno stanje u medijima i izbornom procesu, ta misija će moći da donese samo jedan zaključak i da predloži samo jedno, a to je da EU isprati izbore u Srbiji tako da ne bude krađe - i to će biti Vučićev kraj", ocenio je Jeremić.\n"Tako velike i ozbiljne stvari kao što su potpis na sveobuhvatni sporazum o Kosovu ne mogu se dogoditi bez angažovanja Amerike, a pošto se ne zna kako će SAD gledati na ovaj prostor i ko će biti predsednik, to će sačekati sledeću godinu", naveo je predsednik Narodne stranke.


Uspješna saradnja predstavnika dijaspore i budućih inžinjera iz polja robotike iz BiH - Breza-X\nUspješna saradnja predstavnika dijaspore i budućih inžinjera iz polja robotike iz BiH\nPrema službenim procjenama, oko 2 miliona ljudi porijeklom iz BiH živi u oko 50 zemalja širom svijeta. Među njima postoje visoko obrazovani i kvalificirani ljudi koji su svoje znanje i iskustvo stekli radeći u nekim od najnaprednijih svjetskih ekonomija. Unutar ove dijaspore postoji veliki potencijal za doprinos pozitivnom ekonomskom razvoju BiH. Ipak, interakcija s dijasporom je u velikoj mjeri sporadična i nestrukturirana, i ovaj je potencijal često ostajao neiskorišten.\nProjekat Dijaspora za razvoj (D4D), implementiran u periodu od decembra 2016. do septembra 2021. godine, imao je za cilj jačanje uloge dijaspore u razvojnim procesima u BiH. Projekat su pokrenuli Ministarstvo za ljudska prava i izbjeglice BiH i Vlada Švicarske, u partnerstvu s UNDP BiH i IOM BiH, a misija projekta bila je povezivanje stručnjaka iz dijaspore sa kolegama iz BiH. Jedan od učesnika, Damir Mitrić, viši predavač na univerzitetu La Trobe u Australiji, na projekat D4D gleda kao na važan alternativni alat za pokretanje promjena. Kroz aktivnosti projekta, Mitrić je postao mentor centra za robotiku u Tuzli.\nDo prije proglašenja pandemije 2020. godine, Tuzla je bila okupljalište studenata sa četiri kontinenta. Njihova destinacija bio je tuzlanski Mejdan, mjesto gdje se nalazi sjedište Njemačkog centra za robotiku (DKR). Unutra se odvijaju praktične edukacije na polju automatike i programiranja industrijskih robota.\nZahvaljujući mentorstvu, podršci i stručnom znanju profesora Damira Mitrića, među polaznicima ovog centra bilo je ljudi iz Indije, Kenije, Vijetnama, Sjedinjenih Država i Australije. Bilo je i studenata sa univerziteta u Sarajevu i Tuzli. Svi su oni bili tu jer je prilika da ih robotici uče profesionalci iz industrije bila „previše dobra da bi je propustili“. Zlatka Grgić, project manager u DKR centru, objašnjava kako su edukovani njihovi inžinjeri: „Mi smo kćerka-kompanija firme Masterwerk iz Minhena, čiji je osnivač gospodin Muamer Babajić. Naši inžinjeri svoje znanje su generisali u auto industriji Republike Njemačke, ustvari samoj kolijevci automatizacije.“\nAli, jedna je stvar bila obrazovati vlastiti kadar, a sasvim druga kreirati plan i program kursa iz robotike za potrebe kompanija i studenata automatike i mehatronike sa raznih svjetskih univerziteta. Zlatka Grgić pojašnjava izazov sa kojim su se suočili: „Ne funkcionišu svi univerziteti prema istim kurikulumima, pogotovo na globalnom nivou. Bila nam je potrebna pomoć stručnjaka koji će nam pomoći da naše kurikulume prilagodimo kurikulumima univerziteta diljem svijeta.“\nZa ovo je bilo neophodno angažovanje stručnjaka, koji je svojim iskustvom i znanjem mogao doprinijeti prilagođavanju postojećeg sistema. U isto vrijeme kada se DKR našao na svojoj prekretnici, objavljen je javni poziv za Industry Mentoring Program. IMP je imao za cilj podržati razvoj tehnoloških kompanija iz BiH. DKR se prijavila i postala jedna od pet kompanija koja je dobila priliku da se poveže sa ekspertom iz dijaspore. IMP je bila jedna od aktivnosti projekta Dijaspora za razvoj (D4D), u cilju razmjene iskustva, prijenosa znanja i društvenog uvezivanja kroz program mentorstva za unapređenje poslovanja BH kompanija.\nČovjek koji je postao mentorom DKR-a bio je profesor Damir Mitrić, programer nastavnog plana i programa i u to vrijeme viši predavač akademskog razvoja na Univerzitetu La Trobe u Australiji. Sa svojim desetogodišnjem iskustvom u međunarodnom visokom obrazovanju, shvatao je potrebe i probleme univerziteta koji šalju svoje studente na studijska putovanja.\nSastanci sa timom DKR odvijali su se online i, uprkos vremenskoj razlici od 10 sati, odvijali su se redovno. Dopunio je njihov plan i program, do tada baziran isključivo na stručnom inžinjerskom iskustvu, i uključio akademska predavanja o robotici i automatizaciji. Time je otvorena mogućnost da obuka postane zvanično priznata kao izborni predmet na univerzitetima. Pomogao je i u samoj komunikaciji sa univerzitetima, i stvorio preduslove da se njihove potrebe sinhronizuju sa potrebama DKR-a.\nPrincip njegovog rada je princip kolaboracije struke i akademske zajednice. Roboti preuzimaju veliki dio poslova koji su ranije obavljali ljudi, i pred univerzitete se postavlja pitanje – za koje poslove spremaju svoje studente? Kako ističe Mitrić, DKR u Tuzli je upravo ono mjesto gdje se ljudi povezuju na jedinstven način i gdje se studenti pripremaju za rad na svjetskom tržištu.\nDojmovi samih polaznika bili su izuzetno pozitivni. Mnogi su očekivali klasična predavanja, ali to nije princip rada koji njeguju u DKR-u. Kako kaže Zlatka Grgić, riječ je “najvećim dijelom o praktičnim edukacijama, kroz koje se obučavaju operateri i programeri“. Kao rezultat ove aktivnosti, 23 studenta iz Australije su tokom 7 dana pohađala intenzivni trening robotike u DKR-u. Dr. Mitrić je pomogao DKR da razvije nove strategije kako bi kreirali treninge za nova tržišta poput Saudijske Arabije, Indije, SAD i drugih.\nS obzirom na činjenicu da osnivač tuzlanskog Centra za robotiku i mentor D4D programa žive u dijaspori, Zlatka Grgić za kraj poručuje: „Njemački centar za robotiku je primjer koliko je bosanskohercegovačka dijaspora bitna za naš narod, državu i industriju. Ona pruža važan doprinos razvoju svoje domovine, što kroz trgovinu, investicije, stvaranje novih radnih mjesta, tako i kroz transfer znanja.”\nProgram mentorstva imao je za cilj da pomogne domaćim kompanijama da dobiju znanje i uspostave veze koje će utjecati na njihov ekonomski rast i porast konkurentnosti na svjetskom tržištu. Kroz njegove aktivnosti, kreirana je značajna poslovna mreža domaćih stručnjaka.\nPrethodni članakOpćina Zavidovići i INZ potpisali Sporazum o unapređenju saradnje\nNaredni članakUdruženje za kulturu Kontrast: Konkurs za prijavu radova druge zbirke Mladi pisci ZDK 2021/2022


Pripremljen projekat „Gud fud”: LABORATORIJA ZA HRANU\nSremska Mitrovica (28. decembar 2016.) - Tokom godine Sremska Mitrovica je pripremala sa partnerom iz Hrvatske IPA projekat „Gud fud“ (Dobra hrana), koji predviđa otvaranje laboratorije u kojoj će raditi stručnjaci osposobljeni da prate kvalitet proizvoda sa ovog područja, odnosno hrane voća, povrća i meda (Sremska Mitrovica ima dva udruženja proizvođača meda), i osposobljavanje stručnjaka da se bave tim poslom.\n- Poenta programa je da zainteresujemo naše poljoprivredne proizvođače da u saradnji sa Institutom za poljoprivredu krenu u kontrolisanu proizvodnju, odnosno kontrolisanu upotrebu korišćenja hemijskih sredstava da bi pravilno radili, a zatim sledi kontrola tih proizvoda sa sertifikatom da su oni zdravstveno-bezbedni - kaže Vladimir Nastović iz Gradske uprave za poljoprivredu i zaštitu životne sredine.\nOvde nije reč, kaže Nastović, o organskoj proizvodnji, već kontroli kvaliteta hrane, što je velika nepoznanica u Srbiji. Proizvodi će se naći na tržnici i imati pečat ili sertifikat koji garantuje da su proizvodi zdravstveno bezbedni za upotrebu.\nVrednost ovog projekta je do 300.000 evra. Predata je i aplikacija za IPA sredstva, a rezultati se očekuju već u martu. Za ovaj projekat Mitrovica je dobila i podršku Ministarstva poljoprivrede.\n:: AgroVizija Portal :: Pripremljen projekat „Gud fud”: LABORATORIJA ZA HRANU ::


DOTAKLI DNO - Šansa za novi turizam u Srbiji: Polupansion sa - vakcinom | WebTribune\nнедеља, 11 април, 2021\nOvo nas čeka sa ukidanjem keš novca: Srpska banka svojim korisnicma greškom skinula novac sa računa\nAmerika neće uspostavljati nacionalni sistem “pasoša za vakcinisane protiv Kovida”\nMilove komite spremaju haos: “Kao nikada do sad, da gori svaki grad”\nKEDMI: Nemojte čekati američku vojsku da uđe u rat protiv Rusije jer …\nProšla su ta vremena: Zla sudbina ga dovela do stanja da ne može da podvikne ni na Milorada Dodika …\nOdnosi SAD i Rusije ubrzano se zaoštravaju na svakom planu: Moskva optužuje Vašington da pravi biološko oružje\nHome ŽIVOT DOTAKLI DNO – Šansa za novi turizam u Srbiji: Polupansion sa – vakcinom\nPosted date: април 11, 2021 In: ŽIVOT\nStrani mediji izveštavaju o Srbiji kao zemlji u kojoj se, pored domaćeg stanovništva, mogu vakcinisati i strani državljani.\nTako je list Korijere dela Sera preneo iskustvo jednog Italijana koji je u martu bio u Srbiji, vakcinisao se i vratio u Italiju. Otvara li se šansa za novi, zdravstveni turizam i može li Srbija da je iskoristi?\nPrema rečima direktora Nacionalne asocijacije turističkih agencija Srbije (JUTA) Aleksandra Seničića, tako nešto sasvim sigurno je dobra šansa, tim pre što je već bilo primera organizovane vakcinacije stranaca u drugim zemljama.\nIma li potencijala u novoj vrsti turizma u Srbiji\n„Lufthanza je pre par meseci organizovala odlazak iz Nemačke u Rusiju, po ceni od 1000 eura. Ta cena je obuhvatala dupli povratni let do Moskve i vakcinaciju sa, čini mi se, i noćenjem u odlasku i povratku.\nDakle, organizovan je odlazak u Moskvu, vakcinacija, povratak u Nemačku, a posle dve nedelje ponovni let do Moskve na revakcinu i povratak. Tako da je očigledno da postoji potreba jer nema dovoljno vakcina na svim destinacijama i u svim zemljama, pa mislim da bi to zaista mogao da bude jedan ubrzani povratak Srbije na mapu Evrope.\nSa druge strane, to bi sigurno privuklo i one ljude iz Evrope koji do sada nisu dolazili turistički, pa eto prilike da ih ubedimo da su pogrešili i da je ovo prava destinacija na kojoj mogu i lepo da se provedu, a ne samo da se vakcinišu“, navodi Seničić.\nKako dodaje, ovim povodom je već bilo i upita sa raznih strana, pre svega iz evropskih država, prema našim turističkim agencijama.\n„Bilo je upita iz Španije, Holandije, Portugala i Italije. Te četiri zemlje su preko naših agencija izrazile želju da bi organizovano dovodile ljude u Srbiju na vakcinaciju, i da bi čak i podigle neke čarter letove. Međutim, tu postoji više problema jer ne samo da naše agencije ne znaju kome da se obrate za te grupne vakcinacije, nego su vakcine u Srbiji, pre svega, besplatne.\nTu nema nekog komercijalnog odnosa, a prijava je individualna i ide preko e-Uprave, tako da mi nemamo ustanovljenu praksu da one mogu da se kupe ili da na bilo koji način može da se organizuje neko, uslovno rečeno, grupno vakcinisanje“, napominje Seničić.\nTražnja postoji, ali je realizacija teška\nIako je prioritet da se vakcinišu ljudi koji žive u Srbiji, primećuje naš sagovornik, da se vakcina plaća situacija bi bila drugačija.\n„Prijava preko e-Uprave omogućava da tačno znamo koliko se ljudi prijavilo za vakcinaciju i onda taj neki eventualni višak vakcina koji imamo država može da ponudi na slobodnom tržištu onima koji su zainteresovani da dođu da se vakcinišu.\nMislim da je to jedini način, a sve ostalo je u domenu individualaca, dakle da se ljudi sami prijavljuju i dolaze. To, međutim, nisu organizovani dolasci i to teško da može da bude neka velika promocija na način na koji bi to bilo moguće kada bismo mi mogli da organizujemo grupe“, kategoričan je Seničić.\nOn napominje da činjenica da se vakcine u Srbiji ne plaćaju u ovom slučaju može da bude samo – problem.\n„Bez obzira na to koliko našim građanima ekonomski odgovaralo to što su vakcine besplatne, one ipak nešto koštaju. Možda bi mogućnost da se eventualni višak ustupi nekim privatnim klinikama po nekoj ceni dalo šansu da i naše turističke agencije mogu da prave pakete za grupe ljudi koji bi ovde došli da se vakcinišu.\nKoliko je meni poznato oni ne prave pitanje da plate tu vakcinu, pitanje je samo dostupnosti vakcina. Tako da šansa da se ostvare benefiti od vakcinacije stranaca u Srbiji u ovom smislu svakako postoji, ali nisam siguran da ćemo je mi prepoznati“, zaključuje Aleksandar Seničić za Sputnjik.\nKrivična prijava protiv Đukanovića: Organizuje sukobe – Uplašen zbog preletača koji odlaze u novu vlast


Osveženje Steam biblioteke dovelo do porasta broja recenzija igara za 300% na dnevnom nivou • Gejming PRO magazine\nValve je prošle godine konačno rešio da izmeni dotrajali dizajn Steam platforme, koji je doneo vizuelna osveženja, ali i poboljšanja u funkcionalnosti, o čijim rezultatima se nedavno govorilo.\nIgračima se dosta dopao novi izgled, ali kada su u pitanju recenzije igara najviše rezultata su dale izmene Steam biblioteke, tačnije sistem koji je igračima preporučiovao da ostave recenziju za igru koju su nedavno igrali.\nTo je dovelo do porasta broja recenzija od čak 300%, i to svakodnevno, što je značajno povećanje u odnosu na period pre uvedenih promena. U konkretnim ciframa, Valve je objavio da je stara verzija Steam biblioteke svakoga dana dobijala oko 17.000 recenzija, a sada je cifra veća od 70.000 recenzija dnevno.\nOvo je odlična vest za manje developere, pošto će više pozitivnih utisaka pomoći da se probiju kod publike, a ujedno se može čuti i pravi glas korisnika kojih ima sve više iz godine u godinu, o čemu govori nedavno oboreni rekord po broju konkurentnih korisnika.\n2020. godina će takođe biti protkana izmenama u dizajnu i funkcionisanju Steam platforme, i sve te promene će biti usmerene ka krajnjim korisnicima, ali i poboljšanju uslova za nezavisne developere.\nZajedno sa pomeranjem datuma produžen i period PS4 ekskluzivnosti za Final Fantasy VII Remake


Predreferendumska tišina o državnom statusu Crne Gore\nPredreferendumska tišina uoči izjašnjavanja građana na referendumu o državnom statusu Crne Gore 21. maja počela je u ponoć. Zakonom o referendumu, predviđeno je da predreferendumska kampanja prestaje 48 sati prije dana održavanja plebiscita.\nPitanje na referendumu biće: “Želite li da Republika Crna Gora bude nezavisna država sa punim međunarodno-pravnim subjektivitetom”.\nOdluka o nezavisnosti biće validna ukoliko bude podržana sa 55 odsto od broja važećih glasova, pod uslovom da je na referendumu glsala većina od ukupnog broja upisanih birača.\nPredsjednik crnogorskog parlamenta Ranko Krivokapić primio je danas članove misije Parlamentarne skupštine OEBS-a i Savjeta Evrope koji će nadlegati referendum. Krivokapić se nada da će njihovo prisustvo pomoći da izjašnjavanje protekne u skladu sa demokratskim standardima.\nPredstavnici OEBS-a i Savjeta Evrope saopštili su da su sigurni kako će glasanje proteći u fer atmosferi i u skladu sa međunarodnim standardima. Republička referendumska komisija do sada je izdala službena ovlašćenja za više od 3.400 domaćih i stranih posmatrača koji će nadgledati referendumsko izjašnjavanje 21. maja.\nRepublička referendumska komisija izdala je do danas akreditacije za 635 domaćih i novinara iz regiona i svijeta, koji će pratiti crnogorski referendum o državnom statusu.\nNevladine organizacije Centar za monitoring (CEMI) i Centar za demokratsku tranziciju (CDT) najavile su da će prve preliminarne rezultate referenduma o državnom statusu Crne Gore saopštiti u rekordnom roku, najvjerovatnije sat nakon zatvaranja biračkih mjesta.


10 zdravstvenih problema kojih se ljudi STIDE | Luftika\nSavremeni čovek se susreće sa raznim životnim situacijama, ali razgovor o nekoj bolesti je i dalje tabu, i izaziva razna govorkanja i osude.\nOvo istraživanje je pokazalo i da 39 odsto ispitanika predugo “trpi” simptome ovih zdravstvenih problema, kako bi izbegli da pričaju o tome jer ih je sramota.\n“Stid se javlja iz dva razloga – ili krive sebe što je do toga došlo ili se plaše da će ih drugi osuđivati. Važno je da ljudi shvate da su lekari ove zdravstvene probleme već videli mnogo puta ranije, da je to njihov posao, neće vas osuđivati i u njih možete da imate poverenje”, kaže psiholog Džo Hemings.\nTrebalo bi da odete kod lekara, piše portal Mondo, i nemojte da vas bude sramota, nema potrebe!\nDepresija se češće javlja kod onih ljudi koji imaju istoriju bolesti u porodici, ali se ne javlja nužno samo kod njih. Ovaj problem jesve češći, a lečenje zavisi od ozbiljnosti depresije, i može da uključuje vežbanje, razgovor sa teraputima, antidepresante ili kombinaciju svega toga.\nU svakom slučaju, ako imate simptome depresije, obratite se stručnjaku – nemojte da, kao i većina, ignorišete simptome misleći da to nije “stvaran” problem.\nPoremećaj anksioznosti može da bude praćen fizičkim i psihičkim simptomima – od osećaja umora i brige, preko ubrzanog rada srca, do poreškoća sa koncentracijom ili spavanjem.\noznakeanksioznost bolesti bolesti kojih se stidimo depresija erektilna disfunkcija hemoroidi inkontinencija konstipacija


Pobeda za titulu prvaka, Nišlije nemoćne u derbiju VIDEO - Pirot Plus Online\n09. mart 2013. 21:29 Sport Pirot Plus Online\nPirot -Niš 88:68 ( 29:19), (2o:13), (19:16), (2o:2o)\nPirot: Stefan Stanisavljević 3 (2:1), Nikolić, Vladislav Stanisavljević 2o ( 1:8, 2 trojke), Čolić, Dušan Filiupović’ 18 (6 trojke), Dujković 7 (1:1), Todorović 3, Milovanović 14 ( 4:4, 2 trojke), Djordjević, Grujić 4, Mladenović 2, Stojanović 17 ( 3 trojke )\nVelika i izuzetno značajna pobeda košarkaša Pirota. Derbi je odigran u izuzetnoj atmosferi pred prepunim gledalištem Hale Kej. Nišlije su nadigrane u svim elementima košarkaške igre. U pojedinim trenucima delovali su nemoćno, iako su drugi na tabeliu i do ove utakmice bili klandidat za prvo mesto.\nEkipa trenera Zorana Petrovića povela je na otvaranju meča sa 17:2, agresivnom igrom u odbrani i brzim kontranapadima na koje Nišlije nisu znale da odgovore. Pirotski tim imao je nekoliko posebno raspoloženih igrača, Dušan Filipović, Vladislav Stanisavljević i Miodrag stojanović, kojima su asistirali veoma dobri Miloš Milovanović, Stefan Stanisavljević, Grujić, posebno u odbrani.\nTrener Zoran Petrović kaže da je pobeda u derbiju od izuzetnog značaja, ali treba sačekati kraj prvensdtva.\nBranislav kostić, predsednik Kluba oduševljen je igrom svojih košarkaša, atmosferom u gledalištu. On očekuje da njegov tim sačuva prvu poziciju do kraja prvenstva.\nDušan Filipović odigrao je najbolji meč u dresu Pirota. Postigao je fenomenalnih šest trojki što je uticalo na igru niškog tima\nKapiten Miodrag Stojanović kaže da su se u timu nadali pobedi. Pobeda u derbiju rezultat je dobrog treninga, atmosfere medju igračima i taktičkih zamisli trenera Petrovića


Vesti online / Sport / Košarka / Evroliga: Kraljevići protutnjali Arenom\n20:58 >> 21:00h\nEvroliga: Kraljevići protutnjali Arenom\nIako su dali sve od sebe, izabranici Velimira Gašića nisu uspeli da iznenade Real pred 21.374 gledalaca, prenosi "Mocart sport".\nKošarkaši Partizana sa trenerom Velimirom Gašićem\nImali su želju košarkaši Partizana da na najlepši mogući način obraduju sve svoje navijače u ovim novogodišnjim danima, ali je Real, ispostavilo se, bio preveliki zalogaj za ovaj mladi tim. Ono što je definitivno jasno jeste da se crno-beli nisu obrukali pred gotovo 21.500 gledalaca i furijom iz Madrida, koja danas nije bila na nivou partija iz prethodne godine, ali je igrala taman toliko da upiše i 11. uzastopnu pobedu u Evroligi, prvu u TOP 16 fazi - 64:80.\nBez obolelog Duška Vujoševića na klupi, u većem delu meča šampion Srbije i Jadranske lige igrao je stegnuto, bez željene energije, koja se javljala samo na momente. Ono što je posebno predstavljalo problem jeste odsustvo povezanosti centarske i bekovske linije tima, gde je jedino Nikola Milutinov uspevao da pronađe rešenje za Burusisa, Slotera, Mirotića...\nSa druge strane Real je koristio neiskustvo protivnika, ali i očiglednu snagu tima, uz duži roster. Dok je Burusis dominirao u prvih 20 minuta, Rodrigez i Fernandez su to radili u drugom delu igre, što je bilo sasvim dovoljno za novu pobedu.\nU poslednjih deset minuta se dogodio konačan pad Partizana, koji je definitivno ostao bez snage, što je samo olakšalo posao favorizovanim Špancima. Rejes, Fernandez, Rodrigez i društvo su lagano priveli utakmicu kraju i upisali novi ubedljiv trijumf.\nU ekipi Reala iz Madrida su Rodrigez i Fernandez ubacili po 16 poena, a Burusis je dao 15. Na drugoj strani je Kinsi ubacio 17, Bogdanović 15, a Lovernj 13 poena.\n(Foto: FoNet )\nKOŠARKA Laso: Najvažnije je da se Dule oporavi što pre\nKOŠARKA Evroliga: Ubedljiv poraz Partizana u Madridu\nKOŠARKA Bogdanoviću nisu stradali ligamenti!\nČetvrtak 02.01.2014. 21:21\nDobro je Ovaj put niste izgubili sa vise od dvadeset razlike Napredujete


Psihološka podrška - Saša Đorđević - Peščanik\nIako je preko 140 policajaca izvršilo samoubistvo u prethodnih 12 godina, skoro polovina policijskih uprava u Srbiji nema svog psihologa. Istraživanje Beogradskog centra za bezbednosnu politiku (BCBP) pokazalo je da pojedini policijski rukovodioci nisu upoznati ni sa postojećim sistemom psihološke podrške zaposlenima u MUP-u.\nMentalnom zdravlju pripadnika policije u Srbiji se ne posvećuje dovoljno pažnje, a o ulozi policijskih rukovodioca u prevenciji i upravljanju stresom skoro da nema reči.\nPolicijski službenici su zbog prirode posla često izloženi stresu koji prevazilazi nivo stresa u životu prosečnog građanina. Pored toga što utiče na kvalitet života policijskog službenika, stres se negativno odražava na uspešnost u radu i na održavanje i unapređenje bezbednosti građana. U Srbiji se rasprava o uticaju policijskog posla na psihičko zdravlje policajaca, a zatim i na bezbednost građana, započinje tek nakon tragičnih događaja poput samoubistva policijskih službenika ili kada pripadnik policije zbog „kratkog fitilja“ ugrozi život nekom građaninu. Samo se tada u javnosti govori o uzrocima nedovoljne psihološke podrške policajcima.\nSkoro polovina policijskih uprava u Srbiji nema svog psihologa, a za pružanje profesionalne psihološke pomoći u najvećoj policijskoj upravi u Srbiji (Beograd) zadužen je samo jedan psiholog. Pojedini rukovodioci su neobavešteni o tome da i taj jedan psiholog zaista postoji i šta tačno radi. Takođe, rukovodioci retko primećuju psihološke promene kod svojih zaposlenih, dok policajci koji imaju probleme ne žele da traže psihološku podršku ili profesionalnu pomoć. Uz to, sistematski lekarski pregledi se ne izvršavaju redovno, uz obrazloženje da nema dovoljno finansijskih sredstava.\nZakonski okvir je neprecizan jer je nadležnost za pružanje psihološke podrške data isključivo Zavodu za zdravstvenu zaštitu radnika Ministarstva unutrašnjih poslova, te se ne pominju ostale organizacione jedinice koje obavljaju ovu delatnost, poput Odeljenja za zdravstvo i psihološku prevenciju. Takođe, istraživanjem BCBP-a je utvrđeno da pojedini rukovodioci ne znaju ni za projekat „Podrška kolegi“ koji se sprovodi od 2006. godine u Srbiji.\nNajozbiljniji problem je to što odlazak policajca kod psihologa nije praksa, naročito nakon stresnih zadataka u kojima je primenjena sila, već je mera koja se realizuje tek na kraju, ukoliko se utvrdi da ne postoji nijedno drugo rešenje. Rukovodioci to pravdaju činjenicom da zaposleni imaju pogrešnu sliku o tome šta psiholog zapravo radi, te ga mešaju sa psihijatrom, pa se plaše da ostale kolege ne saznaju da su tražili profesionalnu psihološku pomoć.\nPolicijski rukovodioci su među ključnim akterima u donošenju odluke da zaposleni zatraži profesionalnu psihološku pomoć. Oni znaju sa kojim problemima se policajci svakodnevno suočavaju u radu, mogu da utiču preventivno ili ublaže stres koji je nastao na poslu i kada uoče prve signale stresa mogu da utiču na zaposlene da potraže pomoć.\nMeđutim, i rukovodioci u policiji u Srbiji pogrešno razumeju sadržinu psihološke podrške i poistovećuju je sa zadacima koje obavlja psiholog ili psihijatar prilikom pružanja profesionalne pomoći. Podrška ne mora nužno da zahteva profesionalnu psihološku pomoć, već treba da bude deo funkcionisanja organizacione jedinice. Jasno je da rukovodioci ne mogu da imaju ulogu psihologa, ali to ne znači da ne moraju da pružaju podršku svojim zaposlenima, i da na primer nakon saznanja da policajac ima određenih problema, ponude odlazak kod psihologa.\nRukovodioci smatraju da nemaju dovoljno znanja da pruže kvalitetnu podršku u radu svojim zaposlenima, pogotovu kada je reč o upravljanju stresom. Oni kao rešenje vide emocionalno distanciranje radi obavljanja policijskih zadataka. Takav način prevazilaženja problema nije odgovarajući, jer se emocionalnim distanciranjem stres sanira samo u kratkom vremenskom periodu. Dugoročno, posledice mogu biti znatno teže jer se problem nagomilava.


Jugoistok Evrope suočava se sa značajnim demografskim promjenama, pri čemu je proces najizraženiji u BiH.\nZemlje Jugoistočne Evrope suočavaju se sa značajnim demografskim promjenama, niskom stopom nataliteta, migracijama stanovništva, naročito mladih, starenjem stanovništva, što u Populacionom fondu UN-a nazivaju 'populacijska kriza'.\nAlanna Armitage, direktorica Populacijskog fonda Ujedinjenih nacija za Istočnu Evropu i Centralnu Aziju, kaže da je došlo do dramatičnih promjena kada su u pitanju demografska kretanja u ovom regionu.\n"Sve se manje ljudi odlučuje na to da imaju veći broj djece ili djecu uopšte. Moramo reći da je stopa nataliteta u BiH najniža u Evropi, imamo brojku od 1,3 djece po ženi. Također, imamo veliki problem što se mladi ljudi odlučuju da pronalaze prilike u drugim zemljama. Manje djece i veće iseljenje znači da stanovništvo u jugoistočnoj Evropi postaje sve starije i da ga je sve manje", kazala je Armitage.\n'Stvoriti zemlje u kojima ljudi žele da žive'\n"Rješenje je da se stvore zemlje u kojima ljudi žele živjeti. Da se stvore okruženja koja su pozitivna. Da se stvori društvo u kojem mladi ljudi mogu ostvariti svoje ambicije i izgraditi budućnost kakvu žele", poručila je Armitage.\nPrema posljednjem izvještaju Međunarodnog monetarnog fonda (Demografski trendovi u centralnoj i istočnoj Evropi, objavljenog u julu 2019. godine) između ostalog se navodi da je Bosna i Hercegovina(BiH) izgubila polovinu svog stanovništva.\nAdil Osmanović, ministar civilnih poslova BiH, kaže da je to posljedica negativnog trenda odlaska mladih u razvijenije zemlje, sa kojim se suočavaju i susjedi, ali da je BiH imala i veće izazove.\n"Naravno da BiH u saradnji s UN-om i drugim nevladinim organizacijama pokušava dati odgovor na ovo izazovno pitanje. Nismo sretni što se nalazimo u samom vrhu kada je u pitanju odlazak i egzodus, prije svega, mladih ljudi iz BiH, ali treba imati na umu da se zemlja susrela s teškim izazovom u period 1992. – 1995. godina kada je s ovih prostora otišlo preko milion stanovnika", rekao je Osmanović.\nOsmanović smatra da bi se uz pomoć zvaničnika UN-a moglo pronaći rješenje kako da se ovaj trend iseljavanja zaustavi ili barem ublaži.\nProstor demografskog pada\nTomaš Sobotka, voditelj istraživačkog tima Instituta za demografiju u Beču, ocjenjuje da se zemlje ovog regiona suočavaju s najbržim smanjenjem broja stanovnika.\n"Ovo je područje gdje dolazi do velikog smanjenja i starenja stanovništva i to se dešava iz dva razloga. Prvi je stopa fertiliteta koja je ovdje izuzetno niska. Drugi je taj što se mladi ljudi odlučuju iseliti, emigrirati iz zemlje kako bi pronašli zaposlenje i osnovali svoju porodicu u drugim zemljama", rekao je Sobotka.\nOn je dodao da vlade na svim nivoima trebaju raditi više na stvaranju boljeg okruženja za ostanak mladih, podizati životni standard, stvarati im prilike za lakše zaposlenje.\nDa bi se to uradilo vlade na svim nivoima moraju izraditi populacione politike, te strategije za jačanje ljudskog kapitala i promocije produktivnosti rada i intenzivno raditi na rješavanju navedenih problema, dodaje Sobotka i podsjeća da nema ekonomskog rasta u zemljama koje gube svoje stanovništvo.\nSobotka šansu vidi i u politikama okrenutim ka dijaspori, naročito iseljenicima u zapadnim zemljama, koji mogu pomoći da se demografski trendovi preokrenu u pozitivnom pravcu, navodeći primjer Irske koja je uspjela saradnjom sa dijasporom, te efikasnijim ekonomskim politikama, uključujući i otvaranje tržišta rada, preokrenuti trend iseljavanja u svoju korist.


Poledica i ugažen snijeg na dionicama u višim predjelima | Novi.ba\nPoledica i ugažen snijeg na dionicama u višim predjelima\n26.03.2020 - 08:33 | Vijesti >> Aktuelno\nSaobraćaj se na većini puteva u Republici Srpskoj i Federaciji BiH odvija po mokrim i klizavim kolovozima, posebno u višim planinskim predjelima, gdje ima poledice i ugaženog snijega.\nIz Auto-moto saveza (AMS) Republike Srpske upozoravaju i na povećanu opasnost od odrona kamenja i zemlje na kolovoz, a vozačima savjetuju oprezniju vožnju i napominju da je posjedovanje zimske opreme zakonski obavezno do 15. aprila.\nNa području Republike Srpske zabranjeno je kretanje starijim od 65 godina, a od 20 do 5 na snazi je potpuna zabrana kretanja, dok je u FBiH na snazi zabrana kretanja osobama mlađim od 18 i starijim od 65 godina, a potpuna zabrana kretanja na snazi je od 18 do 5 časova.\nZbog formiranja konvoja u zemljama okruženja stvaraju se duge kolone na graničnim prelazima u BiH.\nU toku je izgradnja isključne trake u Zalužanima, na dionici magistralnog puta Klašnice dva - Šargovac, u desnoj kolovoznoj traci iz pravca Banjaluke, zbog čega je izmijenjen režim u odvijanju saobraćaja.\nVozače iz AMS mole da poštuju privremeno postavljenu saobraćajnu signalizaciju.\nZbog rekonstrukciji raskrsnice na spoju auto-puta Banjaluka-Doboj i magistralnog puta Johovac-Rudanka izmijenjen je režim odvijanja saobraćaja na tom magistralnom putu.\nNa istom magistralnom putu, ali na dionici Modriča jedan - Vukosavlje/Jakeš/ - Podnovlje - Šešlije - Johovac - Rudanka - Doboj - granica Republike Srpske/FBiH /Karuše/, zbog radova izmijenjen je režim odvijanja saobraćaja.\nRadi uključivanja i isključivanja mehanizacije koja je nagažovana na izgradnji autoputa od petlje Johovac do petlje Rudanka, izmjenjen je režim odvijanja saobraćaja na dionici magistralnog puta Rudanka - Doboj jedan.\nZbog deminerskih radova na dionici magistralnog puta Pelagićevo-Gradačac, u mjestu Turić Prosjek, u vremenu od 8.15 do 15.05 časova radnim danima, povremene su obustave saobraćaja u intervalima 30 minuta obustave i 10 minuta propuštanja saobraćaja.\nU toku su radovi na sanaciji klizišta na regionalnom putu Kotor Varoš - Kneževo, u mjestu Živinice i od 7 do 17 časova povremene su obustave saobraćaja u trajanju maksimalno pet minuta.\nNa regionalnom putu Crna Rijeka - Bjelajce na snazi je obustava saobraćaja u vremenu od 9 do 15 časova.\nSaobraćaj se za vrijeme obustave preusmjerava na putne pravce Kola - Stričići - Čađavica - Mrkonjić Grad i Crna Rijeka - Jajce - Mrkonjić Grad.\nNa području FBiH na magistralnom putu Zenica-Nemila kroz tunel "Vranduk" od 5 do 21 čas saobraća se dvosmjerno.\nOd 21 do 00.30 časova vozila se propuštaju naizmjenično, dok je od 00.30 do 5. časova saobraćaj kroz tunel obustavljen.\nEvo šta je izjavila Melania Trump čim je napustila Bijelu kuću!


Šabac (30. jun 2020.) Počela podela sredstva za dezinfekciju – Čivijaš Radio\nšabac odgovoran grad prema svojim gradjanima\nAktivnosti povodom sprečavanja virusa COVID-19 se inteziviraju, zbog toga je grad Šabac obezbedio nove količine dezinfekcionih sredstava.\n-Pozivamo pre svega upravnike stambenih zgrada, odnosno lica koja su ovlašćena za održavanje reda u stambenim zajednicama, ugostitelje, preduzetnike i druga pravna lica da dođu u odeljenje Komunalne policije, u ulici Janka Veselinovića kako bi preuzeli odgovarajuću količinu dezinfekcionih sredstava – navodi Jelena Topalović Petrović, pomoćnica gradonačelnika Šapca.\nOva sredstva se mogu koristiti za dezo-barijere na ulasku u objekte, zgrade i ostale radne prostore, kao i za dezinfekciju ruku i radnih površina.\n-Ponovo na onih 11 tačaka u gradu naši sugrađani mogu da uzmu sredstva za dezinfekciju iz kanistera, koja su već pripremljena za korišćenje – ističe pomoćnica gradonačelnika.\nTakođe, poziva sve građane da se ponašaju odgovorno i da obavezno koriste zaštitne maske kako je naložio Krizni štab kada su u zatvorenom prostoru. Održavanje fizičke distance i izbegavanje gužvi su podjednako bitni faktori.


Osmanović: Nadam se da će Cikotić nastaviti dobar posao koji je započeo Radončić – Prva.ba\nNajbitnije je da smo popunili prazan prostor od perioda kada je goispodin Fahrudin Radončić podnio ostavku, kazao je u pauzi današnje sjednice Predstavničkog doma Parlamenta BiH zastupnik Adil Osmanović (SDA).\n–\tMigrantska kriza je jako teško i kompleksno pitanje, sam ministar, ministarstvo sigurnosti pa i Vijeće ministara ne može dati adekvatan odgovor. Tu se moraju uključiti svi nivoi vlasti, enetiteti, kantoni, općine, ali sma ubijeđen da će ministar Cikotić na najbolji mogući način koordinirati te aktivnosti da prije svega da se zaštiti granica BiH prema Srbiji i da je što je moguće manji broj migranata uđe u BiH. Kazao sam da je gospodin Radončić zaista odlično radio svoj dio posla, stavio je neke nove akcente pristupa rješavanju migranstke krize. Nadam se da će Cikotić nastaviti s tim – poručio je Osmanović.\nDodao je da je isti Selmo Cikotić bio u sastavu Vijeća ministara u peridou 2007. i 2011. godina.\n–\tMisnistar odbrane i jako je uspješno radio taj dio posla. Jedno vrijeme je bio zamjenik ministra odbrane i u prvom i u drugim imenovanjima zastupnici HDZ-a su glasali za Selmu Cikotića. Ovo današnje glasanje se može povezati sa ovim određenim njihovim i dalje negiranjima kad je upitanju imenovanje CIK-a. Njihov stav koji su oni iznijeli da jedan vremenski period koliko će trajati neće glasati za kadrove SDA. Naravno mi ne bismo predložili Selmu Cikotića da imamo bilo kakva ozbiljna saznanja da se protiv njega vodi postupak. Naprotiv naša sauznanja su onakva kakava smo danas izniejli a to je – sve ono što je bilo određenih istražnih postupaka i procesa je obustavljeno i narano stojmo pri stavu da svaki naš kadar i svako naše kadrovsko rješenje koje je imenovano ukoliko se pokrene sudski postupak dokaže se određena odgovornost krivica naravno da će ti ljudi podniejti ostavku – naglasio je Osmanović.\nPrema njegovim riječima, SDA je učinila sve da se usvoji državni budžet.\n–\tVi znate da jedina sad primjedba CIK-a da njima nedostaje 4,2 miliona KM, ono što treba da se obezbijedi u budžetu BiH. Mi smo sve uradili, u Vijeću ministara smo na vrijeme glasali za budežt u Predsjeništvu BiH na sjednici Predstavničkog i Doma naroda. Vidjećemo sutra šta će uraditi ova komisija koja treba da usaglasi identičan tekst kad je upitanju budžet BiH. Također ćemo sve uraditi da do 30. jula se dođe do usvajanja, odnosno usaglašavanja istog teksta kad je upitanju budžet BiH – istakao je Osmanović.\nVeliko nevrijeme stiglo u BiH


Sportske mreže - Krupanj - mreža, sportske mreže, mreže za golove | Sve kompanije u Srbiji\nVlade Zečevića 27\nIzrada sportskih mreža za fudbal, rukomet, odbojku.\nVi birate debljinu gajtana, boju, veličinu otvor oka i na taj način kreirate i vašu mrežu kao i njenu cenu jer su to parametri od kojih ona zavisi. Mreže proizvodimo isključivo od poliesterskog i poli amidnog prediva, sintetičkih materijala naj otpornijih na klimatske uslove. Unapređenje efikasnosti proizvodnje i poboljšanje kvaliteta proizvoda su cilj kojem svakodnevno težimo. U proizvodnji koristimo isključivo sirovine domaćih proizvođača kompanija DUNAV A.D. Grocka i I.T.E.S A.D. Odžaci. Pozovite i uverite se, najkvalitetnije i najpovoljnije.


Ruski institut: Sputnjik V štiti od svih sojeva korona virusa, uključujući delta - Svet - Dnevni list Danas\nPočetna » Svet » Ruski institut: Sputnjik V štiti od svih sojeva korona virusa, uključujući delta\nRuski institut koji je razvio antikovid vakcinu Sputnik V saopštio je danas da ona štiti od „svih poznatih varijanti“ virusa, uključujući i delta varijantu korona virusa odgovornu za skok epidemije kovida-19 u toj zemlji.\nPrestonica Moskva i okolina, kao i drugi po veličini grad u zemlji Sankt Peterburg posebno su pogođeni novim talasom infekcije i beleže se rekordn brojevi zara dok program vakcinacije tapka u mestu.\nMoskovski region danas je zabeležio najveći dnevni skok zaraze od početka pandemije. Za poslednja 24 sata u Rusiji je registrovano 17.378 novih slučajeva zaraze korona virusom, a samo u Moskvi registrovano je 7.584 novih slučajeva infekcije. Krajem nedelje broj dnevnih novozaraženih prelazio je 9.000.\nPrema podacima gradonačelnika Moskve Sergeju Šobjaninu oko 90 odsto novih slučajeva zaraze pripisuju se soju delta, zaraznijem soju koji se pojavio prvo u Indiji i koji preti da preoptereti bolnice glavnog grada Rusije.\nDelta sojKorona virusVakcina Sputnjik VMoskva\n2 reagovanja na “Ruski institut: Sputnjik V štiti od svih sojeva korona virusa, uključujući delta”\n21. juna 2021. u 17.13\nŠto nema ruske vakcine za revakcinu u Srbiji?\n03. jula 2021. u 13.05\nNema prve doze u Nisu vec mesec dana


UEFA sprema velike restrikcije pred kvalifikacije za Ligu šampiona i Ligu Evrope - alo.rs\nAUTOR: Alo.rs/Ma.D DATUM I VREME: 04.08.2020. 18:53 - 04.08.2020. 19:31\nEvo šta su odlučili\nKvalifikacije za Ligu šampiona, kao i za Evropsku ligu krenuće veoma brzo, a UEFA će usvojiti vrlo zanimljiva pravila.\nNaime, UEFA će pre žreba objaviti listu poznatih restrikcija, kada je reč o putovanjima između zemalja, koje imaju predstavnike u kvalifikacijama za Ligu šampiona ili Evropsku ligu.\nUkoliko se ipak desi situacija da UEFA nije upoznata sa nekom od restrikcija, klub je dužan da obavesti čelnike UEFA-e o eventualnoj restrikciji prema nekoj od zemalja.\nUkoliko se desi da neka država uvede restrikcije prema drugoj državi nakon žreba, automatski bi se klub našao u problemu.\nRecimo da neki klub iz Engleske izvuče neki klub iz Rumunije, a da posle žreba Engleska uvede restrikciju i zabrani ulazak Rumunima u Englesku. U slučaju da se to dogodi, UEFA je odredila da će se utakmica registrovati 0:3 za goste i da oni idu u narednu rundu takmičenja.\nUkoliko su restrikcije postojale između dve zemlje, i da gostujuća ekipa ne može da uđe u drugu državu iz koje dolazi njen protivnik, domaćin utakmice dužan je da organizuje utakmicu na neutralnom terenu u drugoj državi. Ukoliko to ne uradi utakmica će se registrovati u korist gostiju sa 0:3.\nAko bi se desila situacija da oba kluba odbiju da igraju jedan protiv drugog ili obe zemlje imaju restrikcije, i ne mogu da pronađu zajedničko rešenje, u tom slučaju oba kluba će biti izbačena iz kvalifikacija.\nUEFA Liga Šampiona, Foto: Tanjug/Claude Paris\nTestiranje igrača i odigravanje utakmica\nUkoliko se dogodi da neki od klubova ima igrače pozitivne na COVID-19, onda bi se utakmica odložila, naravno ako postoji termin za odigravanje iste. Ipak, ako klub koji ima zaražene igrače ima 12 negativnih igrača, i negativnog golmana, onda bi utakmica bila odigrana.\nUkoliko se ne bi pronašao termin za odigravanje nove utakmice, tim sa zaraženim igračima izgubio bi utakmicu, i meč bi bio registrovan sa 3:0 u korist protivnika.\nPozitivan COVID 19 test kod arbitara\nAko se desi situacija da je neki od sudija pozivitan na testiranju pre utakmice na koronu, onda bi UEFA poslala zamenu koja bi mogla da dođe čak i iz zemlje odakle dolazi jedan od klubova (domaćin), pa ne bi morao da bude na FIFA-inoj listi.\nJedan od najmoćnjih ljudi na svetu objavom uzburkao svetsku javnost\nZvezda dobila baš nezgodnog rivala za drugo kolo kvalifikacija\nDeki najavio rotacije pred meč sa Nišlijama, pohvalio veliko pojačanje!


Breakthru Films Studio poziva slikare da učestvuju u njihovom projektu – ULUS\nAko mislite da imate potrebne veštine i želite da se pridružite našem timu, pošaljite svoju prijavu! Za Vaše prijave otvoreni smo do 18. septembra 2020. godine.\nProducentska kuća BreakThru Films (Poljska) u ko-produkciji sa Digitalkraft-om (Srbija) započinje novi projekat dugometražnog animiranog filma koji će u celosti nastati postupkom slikane animacije. Za prethodni film „Loving, Vincent“, 195 slikara iz cele Evrope je naslikalo 67.000 slika tehnikom ulje na platnu, dok je film bio nominovan za nagrade Oscar, Golden Globe i BAFTA.\nDo 18. septembra 2020. otvoren je konkurs za prijavljivanje slikara koji ispunjavaju uslove sa linka u nastavku.\nTim iz Srbije brojao bi oko 15 naših slikara i dva supervizora.\nU nastavku se nalazi link sa koncept trailer-om budućeg filma:\nPRETHODNAPrevious post:POZIV ZA PREUZIMANJE OSTAVLJENIH RADOVA IZ DEPOA PAVILJONASLEDEĆANext post:Следећи чланак


Objavljen Nacrt budžeta Niša za 2022, za medijske projekte 71 milion dinara - NUNS\nU odnosu na budžet koji je Skupština grada usvojila prošle godine, prihodi su uvećani 2,96 odsto.\nZa sufinansiranje projekata u oblasti javnog informisanja biće izdvojen 71 milion, što je za dva miliona više u odnosu na 2021.\nNajznačajniji prihod niškog budžeta trebalo bi da bude porez na dohodak, dobit i kapitalne dobitke koji plaćaju građani 6,77 milijardi dinara i porez na imovinu 2,08 milijardi.\nMeđu najznačajnijim stavkama budžeta na rashodnovnoj strani su plate zaposlenih u Gradskoj upravi i gradskim ustanovama i preduzećima.\nZa zarade sa porezima i doprinosima planirane su 3,2 milijarde dinara, s tim što zaposleni mogu da računaju i na socijalna davanja pošto je za tu namenu planirano 63,3 miliona dinara.\nZa naknade zaposlenih „u naturi“ planirano je 44,4 miliona dinara, za nagrade 44 miliona dinara, a za troškove putovanja 25,3 miliona dinara.\nU Nactu budžeta navedeno je da u Gradskoj upravi radi 1.106 radnika, dok ih je u četiri gradske opštine 197.\nIz budžeta se, zajedno sa zaposlenima u različitim ustanovama i preduzećima, finansira 2.739 zaposlenih.\nNacrtom je takođe data specifikacija rashoda po pojedinim programima, a najviše para planirano je za razvoj saobraćaja i sabraćajne infrastrukture, 1,58 milijardi dinara, za funkcionisanje predškolskog vaspitanja namenjene su 1,2 milijarde, razvoj turizma 1,05 milijardi, a za komunalnu delatnost jedna milijarda.\nPrimedbe na Nacrt budžeta građani će moći da podnose do 7. decembra u 22.30 časova putem mejla UF.Info@gu.ni.rs, kao i direktnim uključenjem u program na televiziji Belami, 7. decembra, od 20.30 do 22.30.\nNacrt budžeta, Niš, Novac


Qubesoft » Bingo - Qubesoft\nZadovoljstvo nam je da Vam na osnovu višegodišnjeg iskustva u projektovanju, realizaciji i održavanju programskih paketa najrazličitije vrste, predstavimo naš program za Igre na Sreću.\nProgram BINGO (tj. skup programa) predviđen je za rad na PC računarima. Program poseduje sledeće osobine: moderan dizajn, jednostavna upotreba, modularnost i fleksibilnost, svi izveštaji i na ekranu i na štampaču, detaljna uputstva za upotrebu, mogućnost da korisnik promeni sve parametre bez intervencije autora.\nProgramski paketi Bingo namenjeni su, pre svega, TV izvlačenju. Višegodišnja primena ovog paketa je garant upotrebljivosti i sigurnosti. Naše iskustvo na TV stanicama i iskustvo u primeni programa Tombola, za igre na sreću su dodatni garant naših usluga\nProgram je predviđen za rad sa više igara: izvlačenje iz bubnja, generisanje slučajnog broja, zamena tiketa, itd.\nProgram pruža i niz dodatnih mogućnosti:\nautomatsko generisanje brojeva\nautomatsko štampanje tiketa\narhiviranje podataka u skladu sa zakonskim propisima\nreklama sponzora (tokom izvlačenja ili generisanja)\nizrada i emitovanje reklama (finansijski dobitak za organizatora)\nmogućnost iznajmljivanja prostora\nizmena programa bez intervencije autora\ntrenutno štampanje svih rezultata\nMi vam možemo pomoći u sledećem:\norganizaciji i realizaciji TV tombole;\nmogućnost saradnje putem zajedničkog ulaganja\nustupanju programa i obuku za rad\nuštampavanje slučajno generisanih brojeva u tikete\nobradu prodatih i neprodatih tiketa\nprisustvo tokom izvlačenja\nizradu animiranih reklamnih spotova\nkompletnu računarsku podršku\nŠta je BINGO Six?\nBINGO Six je jedna od najpopularnijih igara na sreću u Evropi, a igračima pruža mogućnost da osvoje čak 10.000 puta više od njihovog početnog uloga.\nBINGO Six je igra na sreću u kojoj se izvlači 35 brojeva od mogućih 48 (60 ili 90 u zavisnosti od broja igrača).\nBINGO Six 6/48 je igra u kojoj se iz bubnja sa 48 kuglica izvlači njih 35. Igrači trebaju samo izabrati šest brojeva. Pored standardnih oklada, igrači se mogu kladiti na uzbudljive sisteme, specijalne i multi tikete. Pobednici takođe imaju priliku da udvostruče ili utrostruče svoju nagradu ukoliko jedan ili dva njihova srećtna broja budu izvučena na poljima označenim srećnim simbolima (detelina).\nIgra BINGO omogućuje više različitih vrsta igre: U’Pick’Em, QuickShot, Bonanza, Facebook, Horse Racing, Table, Electronic, Death, Bingo Six, Bingo X, …


NATO je interes svih u BiH i Srbiji – Haber.ba\nNATO je interes svih u BiH i Srbiji\nSrbija već ima intenzivnu saradnju s Briselom\nRatifikacija sporazuma iz Prespe, kojim je Makedonija promijenila ime i deblokirala ulazak u Sjevernoatlantski savez (NATO), dobra je vijest za cijeli zapadni Balkan. Nakon što je riješen spor koji je trajao skoro tri decenije, Skoplje je otvorilo vrata svojih euroatlantskih integracija. Sada se pažnja Brisela sve više okreće prema Bosni i Hercegovini, Srbiji i Kosovu, ističe Adnan Ćerimagić, analitičar Inicijative za evropsku stabilnost (ESI).\nĆerimagić u razgovoru za “Dnevni avaz” naglašava da ne vjeruje da će bilo koja od ove tri zemlje uskoro ispuniti uvjete i postati nova članica NATO-a.\n– U interesu je i Sarajeva, i Beograda, i Prištine da se dalje integriraju u zapadne institucije, dakle i u NATO. U slučaju Kosova, to znači nastavak nedavno započetog desetogodišnjeg procesa transformacije sigurnosnih snaga u vojsku, u saradnji s NATO savezom, a u slučaju Srbije, nastavak već intenzivne i naročito za Srbiju plodonosne saradnje, od zajedničkih vježbi do modernizacije.\nZa Bosnu i Hercegovinu to bi značilo aktivaciju Akcionog plana za članstvo (MAP), što, prema riječima američkog državnog sekretara Majkla Pompea (Michael), ne predodređuje buduće članstvo, ali omogućava modernizaciju i transformaciju Oružanih snaga BiH i podržava reforme koje su važne za svakodnevni život građana – objašnjava on.\nĆerimagić podsjeća i na poplave iz 2014. i ulogu koju su Oružane snage BiH tada imale pomažući građanima u nevolji.\n– Oružane snage redovno pružaju takvu i sličnu podršku. Njihova modernizacija i podrška NATO-a u tom smislu je u interesu svih u BiH. Učešće BiH u MAP-u svakako bi poboljšalo i ugled BiH u Evropi i svijetu.\nBosna i Hercegovina se, naime, bori sa poljuljanim kredibilitetom u međunarodnoj zajednici, jer se na nju često i nepravedno gleda kao na partnera koji ne drži do svojih obećanja i koji često mijenja svoje pozicije. Odustajanje od MAP-a i intenziviranja saradnje s NATO-om, pored toga što bi nosilo štetu za samu BiH interno, bilo bi štetno i u međunarodnim okvirima, jer bi bilo suprotno svim dosadašnjim obećanjima i viziji koja je dolazila iz BiH, a koja je predstavljana od Zakona o odbrani do nedavne Strategije vanjske politike BiH – upozorava naš sagovornik.\nOn dodaje i da približavanje NATO-u svakoj od država zapadnog Balkana olakšava i put ka Evropskoj uniji.\n– Makedonija će ubrzo postati 30. članica NATO-a. Istina jeste da će proces EU integracija trajati duže. No, sa promjenom imena, Makedonija je uklonila veliku prepreku i pomogla sebi, ali i regionu – zaključuje Ćerimagić.\n– Ukoliko uporedimo dešavanja u parlamentima u Skoplju i Atini s onim što vidimo u Srbiji, BiH i na Kosovu, onda dobivamo lekcije iz kojih se mora učiti.\nPogledajte samo proces pregovora između Prištine i Beograda, gdje se ne gradi povjerenje, već se nastavlja da tjera inat, od zaustavljanja članstva Kosova u međunarodnim organizacijama do taksi. Umjesto duboko antievropskih ideja o razmjeni teritorija i preseljavanju naroda, predsjednici Kosova i Srbije trebali bi se ugledati na makedonskog i grčkog premijera – ističe Ćerimagić.\nTeme:Adnan Ćerimagić, BiH, intervju, izdvojeno, NATO


Semberija - Završen još jedan Moto Fest MK "Krečar" u znak sjećanja na stradalog bajkera (Foto) - NOVI GLAS\nSemberija – Završen još jedan Moto Fest MK “Krečar” u znak sjećanja na stradalog bajkera (Foto)\nU organizaciji moto kluba “Krečar” iz Batkovića kod Bijeljine, u ovom mestu je održan osmi moto fest, koji se svake godine, sredinom jula, organizuje u znak sećanja na tragično nastradalog bajkera Marka Nikolića – Krečara iz Batkovića.\nOva manifestacija je i ove godine okupila više od 500 bajkera iz Srbije, Slovenije, Hrvatske, Holandije, BiH, Austrije, Švajcarske, koji su nakon posete grobu nastradalog Marka i njegove porodice, prodefilovali ulicama Bijeljine i Batkovića.\nDomaći bajkeri pokazali su respekt i poštovanje za “sabraću” koji su iz evropskih zemalja, prevalili hiljade kilometara da bi stigli na moto fest. Vojkan Antić sa svojim “harli davidsonom” došao je direktno iz Beča ,a Slaviša Vladisavljević ostavio je iza sebe 1300 kilometara od Švajcarske do Batkovića.\nDa ove “ljute mašine” nisu privilegija muškog roda,pokazale su brojne devojke koje su vozile snažne i skupocene motore – Dajana Rikanović iz Broca vozila je svoju jamahu, a Milijana Erić iz Batkovića vešto je baratala snažnim četverotočkašem.\nNajmlađi učesnici moto festa, u revijalnom delu, Borka i Novica Bobić iz Batkovića, zadobili su simpatije i učesnika i posetilaca na ovom skupu.\nNakon takmičenja u bajkerskim disciplinama, motoriste i brojne posetioce iz Semberije, do kasno u noć, zabavljala je legendarna Ju grupa. Velikani eks-ju rok scene, nakon početnog zagrevanja i predstavljanja novih numera, izazvali su pravu erupciju oduševljenja sa starim hitovima “Kosovski božuri”, “Crni leptir” i “Od zlata jabuka”.\nOduševljeni ambijentom u kome su svirali braća Jelić, Dragi i Žika, obećali su da obavezno dolaze na sledeću motorijadu,bez obzira da li će svirati ili ne.\nNa radost svih učesnika i posetilaca, dvodnevno druženje je prošlo bez politike i najmanjeg incidenta.\nVRELA LJETNA RASPRODAJA -30% NA VEĆ SNIŽENO\nBiser u srcu semberske ravnice – Pogledajte kako Bijeljina izgleda iz vazduha (Video)


Dodik ipak dolazi u Tužilaštvo BiH? | Krupljani.BA\nDodik ipak dolazi u Tužilaštvo BiH?\nPredsjednik Republike Srpske Milorad Dodik pojaviće se do kraja sedmice u Tužilaštvu BiH kako bi dao izjavu u vezi organizovanja refrerenduma u Repulbici Srpskoj, saznaje BN televizija iz izvora u Tužilaštvu BiH.\nKako javlja BN, Dodik će u Tužilaštvo ući na sporedni ulaz u blindiranom vozilu, na čemu je insistirao ministar unutrašnjih poslova Republike Srpske Dragan Lukač zbog bezbjednsnih razloga.\nDodik bi, ukoliko se pojavi pred Tužilaštvom BiH, mogao biti saslušan i kao osumnjičeni u predmetu “Stanari”. Naime, predsjednik RS-a je u ovom predmetu osumnjičen za zloupotrebu službenog položaja.\nPodsjećamo, Dodik je ranije izjavio da stoji iza referenduma, ali da neće otići u Sarajevo da Tužilaštvu BiH da izjavu.


UNHCR i EU donirali MUP-u ličnu zaštitnu opremu i higijenska sredstva | Aktuelno\nDanas MUP dobija vrijednu donaciju opreme, kako bi se zaštitili zaposleni, ali i tražioci azila i migranti\nAgencija Ujedinjenih nacija za izbjeglice, UNHCR i Evropska unija donirali su danas desetine hiljada predmeta lične zaštitne opreme i higijenskih artikala Ministarstvu unutrašnjih poslova Crne Gore. Pomoć u vidu 50.000 maski, 50.000 rukavica, 4.000 bočica gela za ruke i 1.500 litara medicinskog alkohola ima za cilj zaštitu izbjeglica, azilanata i službenika Ministarstva unutrašnjih poslova i smanjenje rizika od prenosa virusa korone (COVID-19).\nDonacija se obezbjeđuje kroz regionalni projekat „Prepoznavanje i rješavanje izazova povezanih sa COVID-19 virusom unutar migrantsko-izbjegličkog odgovora na Zapadnom Balkanu“, koji se finansira u okviru Instrumenta EU za doprinos stabilnosti i miru (IcSP). U Crnoj Gori, projekat doprinosi ublažavanju rizika od prenosa virusa među izbjeglicama, tražiocima azila i službenicima MUP-a, kroz unapređivanje zdravstvenih usluga (uključujući i ljekove) koji se pružaju u okviru sistema azila, zajedno sa poboljšanom sanitarnom infrastrukturom i većom dostupnošću zaštitne opreme i higijenskih artikala.\n„Pandemija COVID-19 virusa dovela je do neviđenih poteškoća širom svijeta i učinila izbjeglice i azilante posebno ranjivim, uključujući u nekim slučajevima i rizik da budu izostavljeni iz nacionalnih programa suzbijanja ovog virusa. UNHCR je u Crnoj Gori usmjerio svoje aktivnosti kako bi osigurao da izbjeglice, azilanti i službenici Ministarstva unutrašnjih poslova budu zaštićeni u svakom trenutku. Dostupnost i upotreba lične zaštitne opreme takođe je od ključnog značaja za kontinuirani rad UNHCR-a i naših partnera na terenu“, rekao je Edrijan Edvards, šef kancelarije UNHCR-a za Crnu Goru.\nPodrška Evropske unije takođe je bila ključna u obezbjeđivanju nesmetanog pristupa uslugama azilantima, posebno psihosocijalne podrške u centrima za njihov prijem. Pored toga, shvatajući da informacije mogu spasiti živote tokom pandemije COVID-19 virusa, UNHCR i EU su, u saradnji sa Ministarstvom unutrašnjih poslova, omogućili tražiocima azila i izbjeglicama pristup jasnim i činjeničnim informacijama o ovom virusu, na jezicima koje razumiju, kako bi zaštitili sebe, svoje porodice i zajednice u kojima žive.\n„Ova nezapamćena zdravstvena kriza je teško pogodila sve u EU, kao i sve naše partnere, uključujući Crnu Goru. Ipak, upravo je naša pomoć i podrška onima koji imaju manje mogućnosti od nas, u ovim teškim vremena, test i potvrda naše posvećenosti solidarnosti, kao temeljnoj vrijednosi ujedinjene Evrope. Današnja donacija lične zaštitne opreme je još jedna potvrda odlučnosti Evropske unije da bude uz Crnu Goru i pruži podršku zemlji u zaštiti migranata, azilanata, izbjeglica i drugih ranjivih lica u toku pandemije COVID-19 virusa“, rekla je Oana Kristina Popa, ambasadorka Evropske unije u Crnoj Gori.\nMinistarstvo unutrašnjih poslova je od početka pandemije prepoznavalo značaj koji donacije imaju, te više puta koordiniralo pomoć za institucije i zaposlene na prvoj liniji odbrane, putem raspoloživih mehanizama.\n„Nijedna država se sa ovako izazovnom situacijom koju je uslovila pandemija koronavirusa ne može izboriti sama. Naš optimizam kada je u pitanju prevazilaženje ovog problema ojačan je snažnom podrškom naših međunarodnih partnera i iskazanom solidarnošću“, rekao je ministar unutrašnjih poslova Sergej Sekulović.\nDanas MUP dobija vrijednu donaciju opreme, kako bi se zaštitili zaposleni, ali i tražioci azila i migranti. Ova oprema takođe predstavlja dodatan prilog kontinuiranim naporima MUP-a da obezbijedi adekvatne uslove za ovu osjetljivu kategoriju lica.\n“Velika zahvalnost našim prijateljima iz UNHCR-a i Delegacije EU u Crnoj Gori”, poručio je ministar Sekulović ovim povodom.\nMUP: Brzom širenju požara doprinijeli i gorivi materijali koje gradske službe nijesu uklonile\nCRNA GORA Aktuelno - 30.07.2021-12:14\nBrzom širenju požara na brdu Gorica doprinijela je i velika količina gorivog materijala koji nijesu na vrijeme uklonile nadležne službe Glavnog grada, saopšteno je...\nKordić: Visoka podrška članstvu u EU priznanje cjelokupnoj pregovaračkoj strukturi\nPOLITIKA Aktuelno - 29.07.2021-13:06\nŠefovi radnih grupa za 33 poglavlja pregovora i njihovi timovi su okosnica procesa pregovora s EU, a priznanje za njihov kontinuirani rad dolazi i...\nS Maganika transportovali povrijeđenog Nikšićanina\nCRNA GORA Aktuelno - 29.07.2021-12:21\nAvio-helikopterska jedinica MUP-a realizovala je juče akciju pružanja pomoći i transport osobe koja je povrijeđena u rejonu planine Maganik, saopštio je MUP. "Direkcija avio-helikopterska jedinica...\nIstraživanje: Pozitivan stav o EU ima 71,9% građana\nCRNA GORA Aktuelno - 28.07.2021-11:16\nPozitivan ili uglavnom pozitivan stav o EU ima skoro 72 odsto građana Crne Gore. 📊Kakav je vaš generalni stav o 🇪🇺?🔹Pozitivan ili uglavnom pozitivan stav...


Gradonačelnik Bora Aleksandar Milikić napadnut na zboru u Krivelju [VIDEO]\nIzvor: Bor030.net, 31.Jul.2021, 17:11\nTokom trajanja sastanka žitelja Krivelja sa predstavnicima Ministarstva rudarstva, Gradske uprave Bor i Instituta za urbanizam i arhitekturu, došlo je do incidenta u kome je jedan od učesnika fizički napao gradonačelnika Bora Aleksandra Milikića. Napadač je prišao gradonačelniku u trenutku dok je on razgovarao sa Miroslavom Aleksićem potpredsednikom Narodne stranke i odbornikom Draganom Markovićem, polio […] The post Gradonačelnik Bora Aleksandar Milikić napadnut na zboru u Krivelju [VIDEO] appeared first on Bor 030.\nKurir: VUKOVI BATINAŠI: Jeremićevi saborci psovali, polivali vodom i pesničili gradonačelnika Bora! VIDEO\nBor030.net: Uhapšen napadač na gradonačelnika Bora Aleksandra Milikića\nIzvor: Luftika.rs, 31.Jul.2021\nŽitelji sela Krivelj ne žele više da žive pored borskog rudnika i u dogovoru sa lokalnim vlastima, vladom i kompanijom Ziđin zatražili su premeštaj iz svojih domova. Za 31. jul je bio zakazan sastanak predstavnika grada Bora, kompanije Srbija Ziđin Koper kao i žitelja sela Krivelj. Na održanom...\nIseljenje Krivelja neminovno, meštani odlučuju o novoj lokaciji\nIzvor: Bor030.net, 31.Jul.2021\nZbog širenja površinskog kopa rudnika bakra Veliki Krivelj biće izmešteno selo Krivelj, a o načinu preseljenja i eventualnoj novoj lokaciji danas se razgovaralo na velikom zboru građana. Skupu žitelja ovog sela sa predstavnicima Ministarstva rudarstva, Gradske uprave Bor, kao i Instituta za urbanizam...


Lavrov i Rama u Moskvi — tema i Kosovo - Sputnjik Srbija\n21:01 12 Avgust 2020\nLavrov i Rama u Moskvi — tema i Kosovo\n12:06 26.02.2020 (osveženo 12:26 26.02.2020) Preuzmite kraći link\nSve što je dogovoreno po pitanju rešavanja kosovskog problema u okviru rezolucije 1244 mora da se poštuje, poručio je šef ruske diplomatije Sergej Lavrov posle razgovora s albanskim premijerom i predsedavajućim OEBS Edijem Ramom, koji je u poseti Moskvi.\n„Kao što je Rama konstatovao da sve što je dogovoreno po pitanju Ukrajine mora da se poštuje, taj princip je potrebno primeniti i sa Kosovom“, naglasio je Lavrov.\nRuski ministar je takođe rekao i da će Rusija prihvatiti svaki dogovor koji postignu Beograd i Priština.\n„Postoji rezolucija 1244 i niz sporazuma postignutih uz posredstvo EU između Beograda i Prištine uključujući Zajednicu srpskih opština“, podsetio je ruski ministar uz ocenu da bi formiranje te zajednice bio ogroman korak unapred.\nOn je dodao da je dogovor o Zajednici srpskih opština postignut pre više od šest godina, a da Priština odbija da ga sprovede.\nLavrov je takođe istakao da je, kada je reč o rešavanju kosovskog pitanja, predsednik Rusije Vladimir Putin više puta rekao da će Rusija prihvatiti svako rešenje koje bude postignuto između Beograda i Prištine i da aktivno podstiče takav dijalog.\n„Na žalost, naše kolege iz EU, koji su preuzeli na sebe da budu posrednici, nisu upesli da isposluju da se dogovoreno poštuje“, konstatovao je on.\nIstovremeno, Rama je rekao da je pozicija Albanije jasna i ponovo izneo stav da je „dobro za sve, uključujući Srbiju da prizna Kosovo“.\n„Volja ljudi nije dvostruki aršin što se tiče priznanja ili nepriznanja. Ne razumem zašto bi drugi imali pravo da budu posebna država, a Kosovo to pravo nema“, zaključio je Rama.\nRezolucija 1244, Sergej Lavrov, Edi Rama, Albanija


Osma Pijaca organske hrane - Dan u Beogradu\nNaslovna » BG servis » Osma Pijaca organske hrane\nAh Neša 20. oktobar 2011. BG servis 1 komentar\nPijaca organske hrane, osma po redu, biće organizovana i ovog vikenda, 22. i 23. oktobra, od 7.00 do 15.00 na platou ispred pijace „Blok 44“.\nLjubitelji organske hrane i zdravog života, imaće mogućnost kupovine namirnica od sertifikovanih proizvođača. Tako potrošači na jednom mestu mogu kupiti voće, povrće, žitarice, med, brašno, šumsko i lekovito bilje, kao i mnoge druge proizvode iz širokog asortimana.\nCilj manifestacije je edukacija građana o važnosti zdrave ishrane, ukazivanje na loše navike u ishrani, kao i promocija organske hrane.\nPijacu organske hrane organizuju „Gradske pijace“ i Nacionalna asocijacija za organsku proizvodnju „Serbia organica“, uz podršku Ministarstva poljoprivrede, trgovine, šumarstva i vodoprivrede. (Beoinfo)\nTagovibg servis zdrav život\nPrethodni Most na Adi: Petlja sve bliža pilonu\nSledeći Kubanjski Kozački hor u Sava centru